Oikeusministeri Antti Häkkänen – ”Turvapaikanhakijat saavat aiempaa parempia oikeudellisia palveluja” – Päivän Lehti\nOikeusministeri Antti Häkkänen – ”Turvapaikanhakijat saavat aiempaa parempia oikeudellisia palveluja”\nUutiset\t11.8.2017 14:30 Päivän Lehti\n– Nyt käynnistettävässä selvityksessä analysoidaan huolellisesti sääntelyn onnistuminen ja tarvittavat muutokset, toteaa ministeri Antti Häkkänen. (Kuva Valtioneuvoston kanslia/ Laura Kotila)\nLakimuutosten jälkeisestä turvapaikanhakijoiden oikeusavun toteutumisesta tehdään selvitys.\nTURVAPAIKANHAKIJAT Oikeusministeri Antti Häkkänen on päättänyt, että turvapaikanhakijoiden oikeusavusta tehdään perusteellinen selvitys. Häkkänen korostaa, että hyvään lainvalmisteluun kuuluu uuden lainsäädännön vaikutusten ja toimeenpanon huolellinen arviointi ja seuranta.\nKansainvälistä suojelua koskevien asioiden käsittelyä tehostettiin lainmuutoksilla, jotka tulivat voimaan 1.9.2016. Tuomioistuinkäsittelyä ja oikeusavun antamista koskevien muutosten avulla pyrittiin lisäämään toiminnan tehokkuutta ja hillitsemään turvapaikanhakijoiden määrän kasvusta aiheutuvia paineita tuomioistuinten ja oikeusapua antavien työtilanteelle.\nSamalla haluttiin kuitenkin varmistaa, että kansainvälistä suojelua hakevien oikeusturva toteutuu. Uudistuksella pyrittiin myös selkiinnyttämään turvapaikka-asioissa avustavien lakimiesten kelpoisuusehtoja ja valvontaa julkisen oikeusavun laadun parantamiseksi.\n– Oikeusvaltion ytimessä on jokaisen oikeus saada asiansa käsitellyksi viranomaisessa ja tuomioistuimesta asianmukaisesti. Tämä on pyhä asia. Oikeusvaltion periaatteisiin kuuluu myös se, että jokaiselle taataan mahdollisuus saada asiantuntevaa oikeudellista apua asiansa hoitamiseen elämäntilanteesta ja varallisuudesta riippumatta, Häkkänen toteaa.\nMinisteri painottaa myös, että viime vuosien poikkeukselliset tapahtumat ja sen johdosta tehdyt muutokset sääntelyssä edellyttävät, että tehdään huolellinen selvitys tehtyjen toimien toteutuneista vaikutuksista.\nSelvityksen tekemistä on valmisteltu oikeusministeriössä jo ennen kesää, ja oikeusministeriö on esittänyt sen ottamista valtioneuvoston yhteiseen tutkimusohjelmaan. Tarkoituksena on selvittää esimerkiksi sitä, miten turvapaikanhakijat ovat saaneet tietoa oikeusapupalveluista, löytäneet palveluja tarjoavat tahot ja ovatko palvelut olleet riittäviä.\nUudistuksessa tuotiin turvapaikanhakijoiden oikeusapu kokonaisuudessaan julkisen valvonnan piiriin. Nykyisin turvapaikka-asioissa voi avustaa vain julkinen oikeusavustaja, asianajaja tai lupalakimies.\n– Muutos oli tärkeä sen turvaamisessa, että turvapaikanhakijat saavat aiempaa parempia oikeudellisia palveluja. Nyt käynnistettävässä selvityksessä analysoidaan huolellisesti sääntelyn onnistuminen ja tarvittavat muutokset, toteaa ministeri Häkkänen.\nLue seuraavaksi Valepoliisit urkkivat pankkitunnuksia taas – paljastuneet tapaukset jäivät yrityksiksi


Osta julisteita | Julistekauppa verkossa | Posterlounge\nPremium-laatuiset julisteemme ovat klassikkotuotteitamme eikä syyttä: ne ovat edullisia, muuttavat sisustuksen ilmettä hetkessä ja ovat helposti yhdisteltävissä upeiksi kokonaisuuksiksi. Tutustu monipuolisiin julisteisiimme eri kategorioissa!\nBlue - Queen of Isla Nublar\nEdulliset julisteet seinillesi – aina varma valinta\nJulisteemme eivät ole suosittuja ainoastaan erinomaisen hinta-laatusuhteensa vuoksi. Monilla on muistoja julisteista lapsuudestaan, mutta tuotekehityksessä on tapahtunut paljon sen jälkeen. Ohuen paperin sijaan julisteemme painetaan kylläisiä värejä käyttäen laadukkaalle premium-julistepaperille. Näkyvä ja tuntuva ero menneeseen!\nJulisteemme voidaan ripustaa seinälle kehystettyinä tai ilman kehyksiä. Valitse vapaasti itsellesi sopivin vaihtoehto! Vakuutu julisteidemme laadusta ja nauti tarjoamistamme eduista:\nKaipaatko inspiraatiota? Tilaa sopiva juliste netistä!\nJos olet epävarma, mikä kuva on oikea juuri sinulle, voit rajata aiheita eri teemojemme avulla. Hauskat sanonnat ja sitaatit ovat ideaaleja aiheita julistepaperille painettavaksi. Monet valitsevatkin nämä ilkikuriset tekstit julisteina tai julistetauluina kotiinsa. Ne piristävät sisustuksen ilmettä ja nostattavat tunnelmaa.\nKaupunkiotoksien ja matkailuaiheisten kuvien avulla on helppo siirtyä ajatuksissaan lomalle tai muistella viimeisintä lomamatkaa. Myös fantasia-aiheiden fanit ihastuvat kulttimaisiin sarjakuvajulisteisiimme. Löydä julistekaupastamme omaan makuusi sopivat pienet julisteet, isot XXL-julisteet ja kaikkea siltä väliltä!


Kässäkaappi: Kissamyssy marssii maailmalle\nKissamyssy marssii maailmalle\nKyllä: yksi on pinkki. Toinenkin on. Eivät todellakaan jää omaan käyttöön.\nOli aikaa. Oli Sallaa ja automatkoja ja typeriä palavereja, joten neuloin pari myssyä lisää. Näitä neuloo ilokseen. Malli on simppeli, vekkuli ja toisinaan kannanotto, jos sattuu olemaan pinkki. Pussyhat-nimisenä tämän tyyppisiä pinkkejä pipoja käytettiin ainakin tammikuussa 2017 marssittaessa naisten oikeuksien puolesta (PussyHat project). Ravelryssä PussyHat-projekteja on yli 9000. Nää mun pipat on Birkenwasser knits -blogissa julkaistua mallia, lukuun ottamatta joustinta, jonka neuloin 3o, 1n.\nMyssy ihan viattomana ja vihjailemattomana päänlämmittimenä on kiva, mutta väristä riippumatta näyttää minun päässäni tahattoman huvittavalta. Siispä myös sinikirjavat yksilöt matkaavat maailmalle.\nJokin on muuttunut. Aloitin pipot ilman mitään ajatusta tulevasta käyttäjästä, eli neuloin muuten vaan. Pakkoneuloosi oireilee? Yhden aloituksen purin ja raidoitin toisin. Yleensä suostun purkamaan vain äärimmäisessä hädässä. Mielummin muutan suunnitelmaa lennosta. Eikä tässä vielä kaikki. Kävin Snurressa hiplaamassa monenlaisia pinkinkirjavia herkkulankoja. Vielä en ostanut, mutta kuolan eritys oli valtaisaa. Tätäkinkö se pinkki tiesi?\nOpin jotain uutta: kolmen puikon päättelyn. Toistin jotain vanhoja virheitä: w&t-kohdat näyttää joissakin kohdissa kaipaavan lisäharjoittelua. Korjailin reikäisiä kohtia päättelylangalla riittävän hyviksi.\nMalli: Catwoman returns/ Birkenwasser knits Joustin kuitenkin 3o, 1n, koska se vaan on siistimpi.\nLanka: Teetee Salla, 80 % villaa, 20 % polyamidia, 50 g = 100 m, puikkosuositus 3,5 - 4, tiheys 22 s = 10 cm, hienopesu tai villaohjelma 40, 101/ punainen-oranssi kirjava, 8/ tummansininen, 10/ tumma aniliini, 11/ kirkas vihreä\nPuikot: Knit Pro puiset kantikkaat 4, joustin kolmosilla\nMenekki: 60 - 65 g/ pipa, yhteensä 250 g\nLähettänyt Riitu klo 13.53\nTunnisteet: pipo, Teetee Salla, valmis 2017\nMiunMaun 6.2.2017 12.44\nRiitu 6.2.2017 17.12\nPäässä "korvineen" erittäin veikeitä! Harmi, ettei kuvauksiin löytynyt mallipäitä.


Harmaan talouden uutisia - Harmaa talous & talousrikollisuus\n30 tuoreinta uutista\nKittilän kaivoksella sattuneesta kuolemasta yhteisösakko kaivosyhtiölle\nLapin käräjäoikeus on tuominnut kaivosyhtiön 130 000 euron yhteisösakkoon työturvallisuusrikoksesta. Tuomio liittyy Kittilän kaivoksella joulukuussa 2016 sattuneeseen työtapaturmaan, jossa...\nKeskusrikospoliisi tutkii kolmea epäilyä törkeästä ympäristön turmelemisesta\nKeskusrikospoliisin mukaan Suomesta viedään yhä enemmän ulkomaille ympäristölle vaarallisia jätteitä. KRP on tutkinut harvinaisen laajaa ja kansainvälistä ympäristörikoskokonaisuutta vuoden 2020...\nKRP: Suomen ja Viron välillä kuljetettu tonneittain laitonta vaarallista jätettä\nKeskusrikospoliisi on kertonut tutkivansa harvinaisen laajaa kansainvälistä ympäristörikoskokonaisuutta. Tutkittaviin jätesiirtoihin liittyy suomalaisia ja ulkomaalaisia henkilöitä ja...\nBensowin säätiön lastenkotiremontti johti lahjussyytteeseen\nBensowin lastenkotisäätiön ylläpitämän päiväkodin remonttiin liittyi syyttäjän mukaan lahjusrikos. Rikos tapahtui syytteen mukaan Kauniaisissa vuonna 2014. Jutun käsittely on alkanut Länsi-Uudenmaan...\nMoottoriajoneuvovarkaudet laskeneet huomattavasti\nTilastokeskuksen tietojen mukaan vuonna 2020 poliisin, tullin ja rajavartiolaitoksen tietoon tuli 543 400 rikoslakirikosta. Esim. moottoriajoneuvojen luvattomat käytöt ja varkaudet ovat vähentyneet...\nLapin Kansa: Mehiläinen paljastui haamulaskuttajaksi\nLapin Kansan mukaan Mehiläinen on laskuttanut muun maan sairaanhoitopiirejä perusteettomasti Länsi-Pohjan sairaanhoitopiirin nimissä. Johtajaylilääkäri Jyri J. Taskilan kyseessä on puhdas...\nMehiläinen: Vastine uutisointiin valinnanvapausasiakkaiden hoidosta\nLapin Kansa uutisoi 8.5.2021 Mehiläisen alihankintana toteuttamista valinnanvapausasiakkaiden hoidoista. Mehiläinen kirjoittaa tiedotteena julkaisemassaan vastineessa, että alihankintana...\nPOP:n pankkivirkailija tekaisi asiakkaiden nimissä yli puolen miljoonan luotot\nSeinäjokelainen pankkivirkailija siirsi viiden asiakkaan lainarahat omalle S-pankin tililleen. Lisäksi hän teki 11 asiakkaan nimissä kulutus- tai asuntoluottohakemukset ja hyväksytti hakemukset...\nVerkossa tapahtuvat rikokset ovat yleistyneet\nEntistä useampi Rikosuhripäivystyksen asiakas on joutunut verkossa tapahtuneen rikoksen uhriksi. Tammi-maaliskuussa 2021 RIKUn palveluissa olleista asiakkuuksista 7 %:ssa rikos oli tapahtunut...\nSalo kilpailutti kuljetuksia, valinnasta valitus markkinaoikeuteen\nSalon sosiaali- ja terveyslautakunta on kilpailuttanut vammais- ja sosiaalihuoltolain mukaiset kuljetukset kesäkuusta 2021 lähtien kahdeksi vuodeksi. Hankinta jaettiin viiteen osaan, ja jokaiseen...\nYritykset eivät tunne kovin hyvin velvollisuutta tarjota ilmoituskanavaa\nKeskuskauppakamarin ja Bonafiden teettämän kyselyn perusteella yritykset eivät tunne riittävän hyvin velvollisuutta tarjota työntekijöille ilmoituskanavaa epäkohdista. Kyselyyn vastanneista...\nLaittoman maahantulon ja maassa oleskelun vastainen toimintaohjelma päivitettiin\nSisäministeriön laittoman maahantulon ja maassa oleskelun vastainen toimintaohjelma on päivitetty vuosille 2021-2024. Ohjelman mukaan Suomeen töihin hakevien työlupahakemuksissa on havaittu...\nOP:n nimissä on lähetetty huijaustekstiviestejä\nOP:n nimissä on lähetetty Suomessa huijaustekstiviestejä, joissa ihmisiä on houkuteltu tarkoille kopioille OP:n verkkosivustosta. Huijausviestien aiheena on ollut kortin sulkeminen tai hyvitysmaksu....\nKryptovaluutta-alan yritykset ovat kovassa kasvuvauhdissa\nSuomalaiset kryptovaluutta-alan yritykset ovat hyötyneet merkittävästi viime kuukausien kryptovaluuttabuumista. Coinmotionin hallituksen puheenjohtaja Henry Brade kertoo vuoden 2020 olleen hyvä,...\nAgnico Eaglelle sakkoja kuolemaan johtaneesta työtapaturmasta\nLapin käräjäoikeus on langettanut Agnico Eaglelle sakkoja työtapaturmasta, joka tapahtui yhtiön Kittilän kultakaivoksella joulukuussa 2016. Sakko on suuruudeltaan 130 000 euroa. Onnettomuudessa...\nEsitutkinta Huoltovarmuuskeskuksen kevään 2020 maskíkaupoista valmistui\nKeskusrikospoliisi on saanut valmiiksi esitutkinnan Huoltovarmuuskeskuksen työntekijöiden toiminnasta kevään 2020 epäonnistuneissa kasvomaskihankinnoissa. Kolmea Huoltovarmuuskeskuksen työntekijää...\nRahanpesun ja terrorismin rahoittamisen riskiarvio ja toimintasuunnitelma\nValtioneuvosto on tehnyt periaatepäätöksen kansallisesta rahanpesun ja terrorismin rahoittamisen riskiarviosta ja toimintasuunnitelmasta. Riskiarviossa tarkastellaan rahanpesun ja terrorismin...\nHelsingin kaupungin asuntotuotanto panostaa harmaan talouden torjumiseen. Kaupunki on kutsunut Rakennusteollisuus RT:n ja Rakennusliiton yhteiseen torjuntakampanjaan, jossa tehdään yhteisiä...\nMetsänhoidon PEFC-standardi uudistuu\nUudella metsänhoidon PEFC-standardilla vastataan ekologisen, taloudellisen ja sosiaalisen kestävyyden haasteisiin. Standardi aiotaan julkaista kesällä 2021 ja ottaa käyttöön vuosina...\nRajavartiolaitos paljastanut yli 20 väärennetyksi epäiltyä koronatestitodistusta\nRajavartiolaitos on paljastanut rajanylityspaikoilla yli 20 väärennetyksi epäiltyä koronatestitodistusta maaliskuun 2021 lopun jälkeen. Tapahtumia tutkitaan lievinä, perusmuotoisina tai törkeinä...\nPoliisi selvittää OmaPosti-palveluun liittyvää rikosvyyhtiä\nOulun poliisi tutkii Posti Groupin OmaPosti-palveluun liittyvää rikosvyyhtiä. Rikoksista epäillyt onnistuivat tunkeutumaan OmaPosti-tilien laskunmaksupalveluun ja luomaan tekaistuja laskuja, joita...\nHS paljasti vakavia puutteita poliisin tutkimuksissa ihmiskauppaan liittyen\nHelsingin sanomien tekemän laajan selvityksen mukaan poliisi on tutkinut heikosti ihmiskauppaa ja sen lähirikoksia. Selvityksen mukaan mm. tutkintapyynnöistä ei ole aina kirjattu rikosilmoituksia tai...\nKotimainen humala kiinnostaa pienpanimoita, mutta saatavuus vielä pientä\nTornion Panimon kasviasiantuntija Veli Matti Mathlin odottaa, voiko humalasta tulla uudemman kerran viljelykasvi Suomessa. Nyt Suomessa ei ole Mathlinin mukaan yhtään oluen panemiseen jalostettua...\nVerohallinto veti pois konkurssihakemuksensa Nuorisosäätiötä vastaan\nVerohallinto on Helsingin käräjäoikeuden 23.4.2021 toimittaman päätöksen mukaan perunut konkurssihakemuksensa Nuorisosäätiötä vastaan. Yle kertoi aiemmin, että säätiön velkojat ovat suostuneet...\nOikeus tuomitsi muovipakkauksia valmistavan yrityksen työturvallisuusrikoksesta\nPirkanmaan käräjäoikeus on tuominnut muovipakkausten valmistamiseen erikoistuneen yrityksen 30 000 euron yhteisösakkoon työturvallisuusrikoksesta. Tuotantojohtaja tuomittiin 30 päiväsakon ja...\nTulli tutki 917 veropetosta vuonna 2020\nTulli tutki vuonna 2020 kaikkiaan 917 veropetosta ja talousrikostorjunnan yhteiskunnallinen vaikuttavuus oli 17 milj. euroa. Tullirikostorjunnan yhteiskunnallinen vaikuttavuus vuonna 2020 oli noin 57...\nYritykset ovat heikosti valmistautuneita Whistleblower-direktiiviin\nEU:n Whistleblower-direktiivi tulee voimaan joulukuussa 2021, ja tuo mukanaan uusia vastuita yrityksille. Yksityisen ja julkisen sektorin organisaatioissa on jatkossa oltava ilmiantokanava, jossa voi...\nBDO: Porin olisi pitänyt kilpailuttaa lentoliikenteensä\nTilintarkastusyhtiö BDO on tehnyt laajennetun tilintarkastuksen Porin kaupungin lentoliikenteen hankinta-asiasta. BDO:n mukaan kaupungin olisi pitänyt kilpailuttaa lentoliikenteensä suorahankinnan...\nPoliisi on lisännyt raskaan liikenteen valvontaa mm. harmaa talouden takia\nPoliisihallituksen poliisiylitarkastaja Hannu Kautto sanoo poliisin lisänneen selvästi raskaan liikenteen valvontaa. Vuonna 2020 raskaan liikenteen poliisivalvonta kasvoi yli 8 000 valvontatunnilla....\nFiva ojentaa valvontakirjeellä Ilmarista\nFiva ojentaa Ilmarista monista puutteista. Se muistuttaa valvontakirjeessään, että Ilmarisen pitäisi toimia kaikilta osin hyvää hallintotapaa noudattaen. Kirjeessä Fiva käy läpi 12 epäkohtaa. Sen...


FSD FSD neWWWs 13 (1/2004): Jari Haukan haastattelu\nRekisteritutkimuksen tukikeskuksesta neuvoja ja apua tutkimusta suunnitteleville\nHelena Laaksonen 25.2.2004\nReTki eli Rekisteritutkimuksen tukikeskus on toiminut Stakesin katon alla viime elokuusta lähtien. Tukikeskuksen tarkoituksena on edistää kansallisten rekistereiden tutkimuskäyttöä erityisesti terveys- ja sosiaalitieteissä tukemalla rekistereihin perustuvan tutkimuksen suunnittelua ja toteutusta.\nReTkin kotisivujen mukaan se "ylläpitää rekisteriviranomaisten ja tutkimuslaitosten verkostoa, antaa rekisteritutkimuksen menetelmien koulutusta, opastaa lupamenettelyissä ja tutkimussuunnitelmien laadinnassa sekä avustaa rekisteritietojen yhdistelyssä".\nJotkut ovat jo osanneet lähestyä keskusta ongelmineen, vaikka toiminta vasta hakee muotoaan, eikä palveluista ole vielä paljon tiedoteltu.\n- Olen antanut puhelinkonsultaatiota, vastaillut sähköpostitse ja pitänyt täällä Stakesissakin parin tunnin neuvontatuokioita, kertoo ReTkin päällikkö Jari Haukka.\nHaukka kannustaa tutkijoita ottamaan yhteyttä mahdollisimman varhaisessa vaiheessa tutkimusta suunnitellessaan.\n- Usein tutkijasta triviaalin tuntuiset kysymykset voivat paljastua yllättävän vaikeiksi. Esimerkiksi lupien saantia koskeva lainsäädäntö ei ole aina tiedossa. Kannattaa ottaa selville, minkälainen lupahakemus menee läpi, minkälainen ei. Lupien saanti vie myös aikaa, Haukka opastaa.\nRekisteritutkimuksen portaali ja tutkijaverkosto\nReTkin palveluita kootaan parhaillaan portaaliin, joka julkaistaan samalla, kun Stakesin www-sivujen kokonaisuudistus valmistuu. Portaaliin tulee Haukan mukaan monipuolisesti tietoa tutkimuksen suunnittelun ja tekemisen tueksi. Siihen kerätään muun muassa rekisteriluettelo, ohjeita tutkimuslupien hakemiseen, rekisteritutkijoiden hakemisto ja tietoa tapahtumista ja koulutuksesta.\nJärjestettyihin tapahtumiin ja koulutukseen liittyvät julkaisut, tiivistelmät ja muu materiaali sijoitetaan www-sivujen kautta saataville. Rekisteriluetteloon otettavista rekistereistä on myös tarkoitus tuottaa tietoarkiston aineistonkuvailujen tyyppisiä sisällönkuvailuja.\n- Rekisteritutkimuksen tukikeskuksen toiminnan tärkein tuote ei välttämättä tule suoraan näkyviin nettiin, toteaa Haukka. Hän toivoo keskuksen pystyvän luomaan hyvän verkoston suomalaisten ja pohjoismaistenkin rekisteritutkijoiden välille.\nEnsi vuonna ReTki järjestää pohjoismaisen rekisteritutkijoiden workshopin, jossa eri maiden tutkijat kertovat omista tutkimuksistaan ja maiden käytännöistä. Tavoitteena on myös selvittää Suomen, Ruotsin, Tanskan ja Norjan rekisteriaineistojen yhdistämisen mahdollisuuksia. Samalla pohditaan, miten Euroopan unionin lainsäädäntö vaikuttaa rekisteritutkimukseen ja miten EU-direktiivejä on sovellettava.\nReTki kartoittaa parhaillaan rekisteritutkimuksen eri sektoreiden mahdollisia rekisteritiedon lähteitä ja koulutustarpeita. Tiedonhankintaa ja -välitystä varten on suunnitteilla toista kymmentä teemapäivää eri sektoreille, esimerkiksi psykiatriselle epidemiologialle ja geneettiselle epidemiologialle. Järjestelyissä yhteistyökumppaneina toimivat alan tutkijakoulut, yliopistot ja laitokset.\nTällä hetkellä ReTki näyttää suuntautuneen enemmän terveystieteisiin kuin yhteiskuntatieteisiin. Tämä johtuu osittain Haukan omista taustoista. Hän on hankkinut kokemuksensa rekisteritutkimuksesta geneettisen epidemiologian ja kansanterveystieteen puolelta. Toisaalta Haukka arvioi, että rekisteritutkimusta tehdään yhteiskuntatieteissä vähemmän kuin lääketieteen ja terveystieteen puolella. Lisäksi sosiaalipuolen rekistereissä on hänen mukaansa usein tiukemmat tietosuojakriteerit kuin terveysrekistereiden puolella.\nReTkin tavoitteena ei suinkaan ole sulkea yhteiskuntatieteilijöitä toiminnan ulkopuolelle. Haukka kaipaa yhteydenottoja yhteiskuntatieteellisiltä yhdistyksiltä ja tutkimusryhmiltä.\n- Jos joku tuntee tarvetta oman alansa rekisteritutkimusta käsittelevän teemailtapäivän tai koulutustilaisuuden järjestämiseen, olemme valmiita yhteistyöhön. Haukan mukaan tilaisuuksia voidaan järjestää myös muualla kuin Stakesissa ja Helsingissä.\nRetken rekisteritutkimukseen voi aloittaa osallistumalla ReTkin järjestämään rekisteritutkimusiltapäivään 22. huhtikuuta, Eteran auditoriossa Helsingissä.\nVarhaisvaiheita ja taustaorganisaatioita\nRekisteritutkimuksen tukikeskuksen suunnittelua seuranneille se on tullut tutuksi nimellä RETU. Sosiaalilääketieteen yhdistys ja Suomen epidemiologian seura tekivät Suomen Akatemialle aloitteen sen perustamisesta vuonna 2001. Akatemia antoi rahoitusta toiminnan käynnistämiseen, ja viime maaliskuussa ReTki perustettiin Stakesiin Kansanterveyslaitoksen, Työterveyslaitoksen ja Kansaneläkelaitoksen aiesopimuksella.\nReTkin esikuva on Tanskassa Aarhusin yliopiston yhteydessä toimiva kansallinen rekisteritutkimuksen keskus, joka aloitti toimintansa vuoden 2000 lopulla. Tanskan NCRR:llä on selvästi paremmat lähtökohdat kuin Suomen ReTkillä. NCRR:ssä työntekijöitä on toistakymmentä, ReTkissä vain kaksi. Tosin tanskalaiskeskuksen tehtävissä itsenäisellä tutkimuksen teolla on suurempi paino kuin ReTkissä. Haukan mukaan Tanskan hallitus on lisäksi päättänyt, että Tanskasta tulee rekisteritutkimuksen johtava maa.\nReTkin tavoitteena on parantaa myös suomalaisen rekisteritutkimuksen laatua ja lisätä rekistereiden käyttöä tutkimuksessa. Vaikutukset tuskin näkyvät vielä vuoden 2005 lopussa, kun keskuksen alkutaivalta arvioidaan ja toiminnan jatkosta ja rahoituksesta päätetään.\nRekisteritutkimuksen tukikeskus, ReTki\nRekisteritutkimusiltapäivä 22.4.2004, Eteran auditorio, Helsinki\nDialogin (8/2003) ReTkistä kertova artikkeli\nRekisteritutkimuksesta Suomen Akatemian sivuilla\nTanskan kansallinen rekisteritutkimuskeskus NCRR\nSuomen epidemiologian seura


Välttelevä kiintymyssuhde: Ota lisää pullaa = rakastan sinua! – Ruuhkavuodet.fi\nVälttelevä kiintymyssuhde: Ota lisää pullaa = rakastan sinua!\nKun sinä olit lapsi, miten sinulle osoitettiin rakkautta? Uskallettiinko se sanoa sanoin vai yritettiinkö se näyttää jollain muulla tavalla? Suomalaisessa kulttuurissa on yleistä välttelevä kiintymyssuhde. Anna-lehden kirjoituksessa on kerrottu millaista se on ja miten sen seuraukset voivat näkyä vielä aikuisuudessakin.\nOlisi upeaa olla täydellinen vanhempi\nVoi kunpa vanhempana osaisi sanoa ja näyttää lapselle sen, kuinka paljon häntä rakastaa. Olisi upeaa olla täydellinen vanhempi, joka osaa sanoa tunteensa ääneen joka tilanteessa. Sellainen vanhempi ei koskaan säikähtäisi lapsen kiukun purkauksia eikä kieltäisi näyttämästä erilaisia tunteitaan. Täydellinen vanhempi käyttäytyisi aina sävyisesti ja osaisi tukea lastaan ja aina voisi täydestä sydämestään kertoa hänelle: rakastan sinua. Mutta onko täydellisiä vanhempi olemassa? Oletko sinä sellainen?\nVälillä on varmasti helpompi vaieta ja olla sanomatta asioita, joita tekisi mieli sanoa lapselle. On ehkä helpompi täyttää päivänsä kiireellä, kuin varata kalenteri tyhjäksi. Ehkä monelle meistä on helpompi pyytää lasta ottamaan lisää pullaa, kuin sanoa että rakastan sinua. Vai onko? Kumpi on helpompaa nykyvanhemmille Suomessa?\nOta lisää leivonnaisia! Kuva: Pixabay / TerriC\nVälttelevä kiintymyssuhde on yleistä suomalaisessa kulttuurissa\nTerveyskirjastossa ja Iltalehdessä todetaan, että välttelevä kiintymyssuhde on yleinen tapa kasvattaa lapsia suomalaisessa kulttuurissa. Tässä tyylissä voi korostua lapsen tarve olla itsenäinen ja pärjätä itse kaikessa, selviää Iltalehden tekstistä. Tunteita ei pahemmin näytetä, eikä lasta kannusteta kaikenlaisten tunteiden ilmaisemiseen.\nTerveyskirjastossa on kerrottu erilaisista kiintymyssuhteista. Välttelevä kiintymyssuhdemalli on otsikoitu turvattomaksi ja siinä vältetään tunteiden ilmaisemista. Taustalla saattaa olla esimerkiksi vanhemman masennusta, joka aiheuttaa hankaluutta vastata lapsen tarpeisiin ja tunteisiin ja lopulta lapsi saattaa vetäytyä, koska ei saa vanhemmalta vastakaikua. Vanhemman on vaikea reagoida etenkin lapsen voimakkaisiin tunneilmaisuihin ja hän saattaakin jättää lapsen yksin tai jopa kieltää lasta näyttämästä tietynlaisia tunteita.\nLapsesta saattaa tulla vetäytyvä välttelevän kiintymyssuhteen seurauksena. Kuva: Pixabay / Shlomaster\nMillaista on välttelevä kiintymyssuhde?\nAnna-lehdessä kerrotaan, että välttelevä kiintymyssuhde voi näkyä esimerkiksi tavoissa, joilla vanhempi osoittaa lapselle rakkauttaan. Ominaista on, että rakkauden osoitukset näytetään erilaisilla teoilla, kuten leipomalla ja hössöttämällä, mutta välttämättä vanhempi ei koskaan kerro sanoillaan rakastavansa lasta. Vanhemmat saattavat tarjoilla lapselle herkullisia ruokia ja vanhemman pyyntö lapselle, että ottaisi lisää syömistä tarkoittaakin usein sitä, että vanhempi rakastaa lastaan. Kirjoituksessa nostetaan esiin, että lapsen saama malli läheisyydelle (esim. kosketuksen puute, etäisyys, vanhemman poissaolevuus) opettaa häntä etäiseksi muita ihmisiä kohtaan.\nMillainen on välttelevä kiintyjä?\nAnna-lehden tekstissä kerrotaan tunnusmerkkejä välttelevälle kiintyjälle ja niitä ovat:\n-Annetaan ulospäin maailmalle moitteeton kuva itsestä ja perheestä\nNäiden yllä olevien asioiden tekemisellä on loppupeleissä tarkoituksena se, että vanhempi keskittyy jatkuvaan hössöttämiseen ja tekemiseen eikä hänen tarvitse kohdata omia tunteitaan. On helpompi paeta niitä täyttämällä kalenteri täyteen ja toistamalla samaa päivästä toiseen automaation tavoin.\nLoputtomien tehtävälistojen tekeminen voi olla yksi merkki välttelevästä kiintyjästä. Kuva: Unsplash / Glenn Carstens-Peters\nMitä haittaa välttelevästä kiintymyssuhteesta voi olla?\nAnna-lehden kirjoituksessa todetaan, että välttelevästä kiintymyssuhteesta voi olla paljon haittaa ja sen seuraukset voivat olla läsnä vielä aikuisuudessa.\n-Pelko näyttää omia tunteita ihmissuhteissa\n-Omaan lapseen ei välttämättä uskalleta kiintyä\n-Rakkauden osoitukset toiminnan kautta, ei sanoilla\nMiten sinä osoitat lapselle rakkautta? Kerrotko sen sanoin vai touhottamalla? Mitä mieltä olet välttelevästä kiintymyssuhteesta?


21.8.2008 - Halosen ehdotus pakottaa keskusteluun\nTasavallan presidentti Halonen oli myöntänyt Pekingissä Uutispäivä Demarille haastattelun, jossa oli hyvä tilaisuus etsiä olympialaisten hengessä uusia ratkaisuja kouluikäisten lasten terveellisten harrastusten henkiin herättämiseen.\nPresidentti ehdotti koululaitoksen mietintämyssyyn uutena elementtinä, että lapsilla olisi kerran kuukaudessa koulupäivä lauantaina, jonka aikana harrastettaisiin liikuntaa, laulua ja taiteita.\nPresidentti Halonen ei kovin usein ota kantaa toimivaltansa ulkopuolisiin asioihin. Jos hän ottaa kantaa vaikkapa lasten liikuntaharrastusten vähenemiseen ja koululiikuntatuntien karsimiseen, on syytä pohdiskella, mitä kaikkea presidentin ajatusten taustalla voisi olla.\nTarja Halonen on jo aikaisemmin ottanut kantaa urheilulajien puolesta, joista lapsille ja nuorille voisi olla iloa ja hyötyä. Hän on itse nuoruudessaan harrastanut taitovoimistelua, koska sen parissa voi kokea yhdessä tekemisen riemua ja onnistumisia.\nTuoreesta haastattelustakin voi poimia presidentin esimerkit, joissa koululauantait käytettäisiin yhdessä tekemiseen.\nPresidentti osui tuhansien suomalaisperheiden kannalta äärimmäisen arkaan paikkaan. Perheissä tuskaillaan, että lapset eristäytyvät omiin kopperoihinsa reilusti alle kymmenvuotiaina ja saattavat viettää useita tunteja illasta chattaillen kavereiden tai virtuaalihahmojen kanssa. Liian moni lapsi viettää aikaansa aikuisviihdettä tuijotellen.\nVain harvassa perheessä on uskallettu tehdä professori Tuula Tammisen suosittelema päätös siirtää tietokone lasten huoneesta olohuoneeseen, edes jotenkin valvottuun tilaan.\nYhtä hyvin presidentin kuin tavallisen suomalaisen tajuntaan ovat uponneet uutiset nuoriin kohdistuneesta raa´asta väkivallasta. 12-15 -vuotiaiden ainoa paikka viikonlopun yön tunteina on oma koti. Sen ikäisille mikään yöllinen harrastus ei ole kehittävä eikä terveellinen.\nHaluamatta syyllistää viimeaikaisten surullisten tapausten uhreiksi joutuneiden lasten vanhempia, on aiheellista muistaa, että vanhempien vastuu lapsistaan loppuu vasta, kun nämä tulevat täysi-ikäisiksi. Siksi on aivan luonnollista, että lapsilla on selkeät kotiintuloajat ja kännykällä ilmoitusvelvollisuus tekemisistään ja olinpaikastaan.\nPresidentti Halosen ehdotusta on ehditty jo eri nettipalstoilla kiitellä mutta myös kauhistella. Eräissä kommenteissa päiviteltiin, viedäänkö heidän perheiltään nyt pois yhteistä aikaa yhden lauantain verran kuukaudessa.\nEhkä perheissä on syytä keskustella käsitteistä ´yhteinen aika ´ja ´yhteinen tekeminen´. Sitähän presidentti taisi uudella ehdotuksellaan perätäkin.


Harvia Sähkökiuas Cilindro Plus PP90, 9kW, 8-14m³, kiinteä ohjaus | Netrauta.fi\n-- Valitse --Ei kiuaskiviä Kiuaskivet AC3000 5x20kg = 100kg +40,00 €\nNormaali hinta: 539,90 €\nSähkökiuas Harvia Cilindro Plus PP90 on tyylikäs pilarikiuas laatulöylyjä arvostaville. Kiukaassa riittää tehoa jopa 14 m³ saunaan. Cilindro-tuoteperheen uutta sukupolvea edustava Plus-kiuasmalli tarjoaa t&a...\nTuotteen Sähkökiuas Harvia Cilindro Plus PP90, 9kW, 8-14m³, kiinteä ohjaus kuvaus\nSähkökiuas Harvia Cilindro Plus PP90 on tyylikäs pilarikiuas laatulöylyjä arvostaville. Kiukaassa riittää tehoa jopa 14 m³ saunaan. Cilindro-tuoteperheen uutta sukupolvea edustava Plus-kiuasmalli tarjoaa täydelliset löylyt jokaiseen makuun. Kipakat löylyt syntyvät, kun vettä heitetään kiukaan päälle, kun taas pehmeämmistä löylyistä nauttivien kannattaa suunnata löylyvesi kiukaan avoimille kyljille. Tähän komeaan kiukaaseen mahtuu jopa 90 kg kiviä ja se sopii erinomaisesti myös alalauteeseen upotettavaksi. Mikäli haluat asentaa kiukaan upottamalla, niin otathan huomioon pääsyn kiukaan kytkimille.\nEnsiluokkaisten löylyjen ja näyttävän ulkomuodon lisäksi Harvia Cilindro Plus PP90 sähkökiuas on myös erittäin turvallinen käyttää. Kiukaassa on valaistut käyttökytkimet ja lapsilukko, jonka ansiosta pienet sormet eivät pääse vahingossa kääntämään kiuasta päälle. Kiukaalle on saatavilla lisävarusteena entistäkin enemmän turvaa tuova suojakaide sekä suojaseinä, jonka ansiosta kiukaan voi asentaa lähemmäs seinää.\nMalli: Cilindro Plus PP90


Tutkiva mielikuvitus tutkijan käytössä - Suomen tiedetoimittajain liitto\nTutkiva mielikuvitus tutkijan käytössä\nmennessä Toimitus | elo 30, 2021 | Yleinen\nSanna Ryynänen ja Ann Rannikko (toim.): . Gaudeamus 2021.\nYhteiskuntatieteiden opinnoissa harvinaisemmat ja valtavirrasta poikkeavat tutkimusmenetelmät jäävät usein marginaaliin tai kokonaan vaille huomiota. Tämä kirja korjaa tilannetta. Kirja onkin omistettu C. Wright Millsille, joka jo 50-luvulla korosti mielikuvitusta taitona tarkastella tutkimuskohdetta eri näkökulmista. Samoin Mills pyrki ylittämään tieteen ja arjen rajat sekä käyttämään kaunokirjallisuutta apuna yhteiskunnallisten ongelmien havainnollistamisessa ja ymmärtämisessä. Mutta ennen kaikkea fiktion avulla voidaan hahmottaa täysin uusia mahdollisuuksia, utopioita, jotka voidaan myös toteuttaa.\nTässä kirjassa nämä kaikki mielikuvitukselliset menetelmät on otettu käyttöön kaunokirjallisuudesta ja visuaalisista menetelmistä eläytymiseen ja kuljeskeluun aktivistitutkimuksena.\nTutkiva mielikuvitus on sidottu vahvasti etiikkaan, poliittiseen aktivismiin ja erilaisten maailmankuvien ymmärtämiseen ja kohtaamiseen. Näin se on äärimmäisen kaukana positivistisesta luonnontieteistä mallia ottavasta neutraalista ja etäisestä tutkimusasenteesta.\nMillsin lisäksi feministinen ajattelu on kirjassa vahvasti läsnä: feminismi paljastaa neutraalin ja etäisen tutkijan kaavun alta keskiluokkaisen, valkoisen, hetero miehen.\nTutkiva mielikuvitus pyrkii nostamaan esiin sorrettujen omat äänet oli kyse sitten roduista, sukupuolesta tai euroopan ulkopuolista alkuperäiskansoista.\nKiintoisa on karttojen eurooppasidonnaisuutta tarkasteleva teksti. Siirtomaiden kartat on laadittu valloittajamaiden näkökulmasta ja intressien mukaan. Esimerkiksi alkuperäiskansojen pyhät paikat on kartoissa sivuutettu täysin. Karttojen suunnitteluun tulisikin ottaa mukaan alkuperäiskansojen edustajat. Lisäksi kartat ovat abstrakteja ja geometrisiä, ja alkuperäiskansojen erilainen aika- ja tilakäsitykset on jätetty huomiotta.\nKirjan viimeinen kirjoitus vie ehkä pisimmälle arjen ja tutkimuksen dialogin. ideana on, että tutkija ja muut tutkimusaiheeseen liittyvät ihmiset kuljeskelevat aiheen kannalta tärkeissä paikoissa ja samalla keskustelevat aiheeseen liityyvistä asioista. Esimerkiksi turvapaikan hakijoiden ja kansalaisaktivisten kanssa kuljettiin Pasilasta Kallioon niin että varrella oli Maahanmuuttoviraston Pasilan toimipiste ja Kallion sittemmin jo lakkautettu vastaanottokeskus. Näin kuljeskelu tärkeissä paikoissa nostaa esiin vallankäyttöön liittyviä asioita.\nKirjassa olisi voinut ehkä perusteellisemmin pohtia akateemisen tutkimuksen ja ulkopuolisen maailman periaatteellisempaa ristiriitaa. Tämäkin kirja on yhtä akateemisesti tehty ja kirjoitettu kuin tavallisetkin tiedekirjat. Kaunokirjallisia sävyjä ja alkuperäiskansojen ääniä kirjan sivuilta ei löydy. Ne putoavat pois viimeistään, kun tutkijat astuvat sisään alma materin portista ja sulkeutuvat tutkijan kammioihinsa.


Tarkastele arkistoituja Instagram-valokuvia ja -tarinoita iPhonessa ja Androidissa [Ohjeet]\nOletko koskaan arkistoinut Instagram-viestejäsi ja mietin myöhemmin, mihin ne ovat menneet tai miten nähdä kaikki arkistoidut Instagram-kuvat ja tarinat iPhonessa? Jos kyllä, anna minun auttaa sinua löytämään piilotetut viestisi.\nJos olet käyttänyt tätä sosiaalisen verkostoitumisen sovellusta, saatat todennäköisesti olla jo tietoinen siitä, että tarinat häviävät automaattisesti 24 tunnin kuluttua. Ja ne tallennetaan Arkisto-kansioon. Sama tapahtuu piilotettujen viestien kohdalla.\nJos muutat mieltäsi, voit näyttää piilotetun kuvan Instagram-profiilissasi tai jakaa tarinasi uudelleen helposti.\nKuinka käyttää arkistoituja Instagram-valokuvia ja tarinoita iPhonessa ja Androidissa\nVaihe 1. Tuoda markkinoille Instagram sovellus mobiililaitteellasi. Napauta sitten oikeassa alakulmassa olevaa profiilivälilehteä.\nVaihe # 2. Napauta seuraavaksi Arkistoi-painike.\nVaihe # 3. Seuraavaksi sinun pitäisi nähdä kaikki piilotetut tarinasi. Jos haluat hakea jonkin niistä, napauta jonka haluat tuoda takaisin uudelleen toimintaan ja osui kolme pistettä pohjalla. Valitse sen jälkeen Jaa postina.\nArkistoitujen selfien ja leikkeiden tarkasteleminen: Napauta avattava valikko keskellä ylhäällä ja valitse Viestit.\nNyt kaikki piilotetut viestisi näkyvät näytöllä. Selaa niitä ja napauta, jos haluat poistaa kuvan arkistoinnin se. Napauta sitten kolme pistettä oikeassa yläkulmassa ja valitse Näytä profiilissa valikossa.\nToivottavasti pääset nyt nopeasti käsiksi kaikkiin piilotettuihin viesteihisi. Ellei sosiaalisen verkostoitumisen sovellus tee muutoksia sen arkistointiominaisuuteen, yllä oleva menetelmä toimii edelleen sinulle.\nHaluat lukea seuraavat artikkelit:\nTallenna Instagram-valokuvat, videot, tarinat iPhone-kamerarullalle pikavalinnoilla\nKuinka poistaa Instagram Phantom -ilmoitukset iPhonessa\nAnnat mahdollisuuden, mikä voisi olla yksi ominaisuus, jonka haluat lisätä tähän sosiaalisen verkostoitumisen sovellukseen? Olisi hienoa tietää se.


Pagina - Arktista taloutta -\nHelmikuun alussa pohjoisen sanomalehdissä julkaistiin koko sivun mittainen tasavallan presidentti Sauli Niinistön kirjoitus otsikolla: ”Arktinen talous on koko Suomen asia.” Referoimatta sen kummemmin pitkää kirjoitusta olisi hyvä jos Suomen hallitus, eduskunta ja virkamiehet saataisiin ymmärtämään sama asia.\nMuun muassa eräässä uutispätkässä eurooppa- ja ulkomaankauppaministeri Alexander Stubb kehaisi, kuinka Suomi on pohjoinen hyvinvointivaltio. Suomi ei ole ollut vuosikymmeniin sellainen pohjoinen hyvinvointivaltio jollainen Suomen kuvitellaan olevan. Hallituksen taloudelliset panostukset Suomen pohjoisille – arktisille – alueille ovat ainakin tähän asti olleet melko vähäisiä.\nPoliisivalvonta vähenee Pohjois-Suomessa liikkuvan poliisin lakkautuksen vuoksi. En ole tiukan poliisivalvonnan kannalla, mutta ainakin edelliset ”poliisiuudistukset”, joita on tehty 1990 –luvulta alkaen, ovat itse asiassa vähentäneet poliisien määrää. Pohjois-Suomessa tiedetään jo nyt pikataipaleita, joilla virkapukuista poliisia ei ole näkynyt vuosikausiin. Poliisin toimipisteet ovat varsinkin Lapissa niin kaukana toisistaan että asutustaajamien ulkopuolella ei poliisia kannata kutsua puukkotappelua pienempiin kahinoihin. Liikenne- ja muukin poliisivalvonta on nykymenolla keskittymässä suuriin kuntakeskuksiin. Liikkuvan poliisin lakkautuksen myötä liikenne- ja muukin turvallisuus heikkenee.\nMaantiet murenevat käsiin. Liikenneministeri Merja Kyllöseltä puuttui kuluvan budjettikauden tiemäärärahoista 150 miljoonaa euroa. Itse asiassa joka vuosi tarvittaisiin vähintään 500 miljoonaa euroa lisää tienpitoon, jotta tieverkosto säilyisi edes nykyisessä kunnossa. Valta- ja kantateiden korjausrakentamisella alkaa olla kiire. Siihen tarvittaisiin valtion budjetista vähintäinkin miljardin euron lisäpanostusta vuosittain. Siis nyt, eikä ensi hallituskaudella.\nPohjoiseen tarvitaan rahaa tienpitoon myös kasvaneen venäläismatkailun takia. Muutamia Venäjän rekisterissä olevia autoja näkyy usein myös Oulun seudulla. Pohjoisemmassa venäläisiä turisteja liikkuu satoja autokuntia päivittäin. Tätä ei tiesuunnitelmissa ole ainakaan vielä otettu huomioon.\nTäällä pohjoisessa haaveillaan ratayhteydestä Jäämeren rantaan. Rata Rovaniemeltä pohjoiseen maksaisi usean miljardin euron verran. Miksi rataa ei rakenneta suoraan Sallasta Muurmannin radalle? Kyseessä olisi alle 80 km:n pätkä, joka maksaisi vain murto-osan pohjoisen radasta. Miksi Suomella on yhteys Venäjän rataverkkoon etelä- mutta ei pohjois-Suomessa?\nOlhavassa Iissä otettiin maanantaina käyttöön uusia tuulivoimaloita. Nuo tuulivoimalat lisäävät Suomessa tuotettavan tuulivoiman määrää kymmenellä prosentilla. Samassa yhteydessä Suomen keskustan puheenjohtaja Juha Sipilä ilmoittautui niiden huru-ukkojen joukkoon, jotka haaveilevat Vuotoksen ja Kollajan tekoaltaiden (oi anteeksi, ”monitoimialtaiden”), rakentamisesta. Ihmetyttää että tuulivoima – joka on itse asiassa säätövoimaa, koska sitä tuotetaan Suomessa niin vähän – tarvitsee säätövoimaa? On se kumma että vuosikymmenestä toiseen vatvotaan kerran jo haudattujen projektien uudelleen elvyttämistä.. Altaiden sijaan nekin rahat voisi käyttää vanhan runkosähköverkon uudistamiseen.\nAltaista puheen ollen, Talvivaarassa kymmenen miljoonan euron säästö kunnollisissa kipsisakka-altaissa teki satojen miljoonien eurojen vahingon. Tuleva 260 miljoonan euron osakeanti ei riittäne kaikkien ympäristövahinkojen korjaamiseen.\nMitenkäs se menikään kokoomuslais-, sosiaalidemokraattis-, kristillisdemokraattis- vasemmistoliittolainen talousoppi? Taloudellisen nousukauden aikana pitää säästää jotta olisi rahaa taloudellisesti huonona aikana. Taloudellisen laman aikana pitää säästää, koska nousukaudella ei säästetty tarpeeksi…. Nyt on vihdoin aika investoida Suomeen. Muuten Suomesta ei enää tule pohjoista hyvinvointivaltiota.


EI tartte auttaa!! | Janni Hussi\nKirjoitettu\t 15:00\t 9.2.2018\nMinä itse, minä itse!! Mikähän siinä on, että täällä kirjoittelee lähes nelivuotiaan tasolle vajonnut oikealta iältään 26-vuotias neitokainen..? Olen tehnyt viime aikoina mielenkiintoisia havaintoja itsestäni. Yksi niistä on monta kertaa arjessa toistuva asia, johon olen vasta nyt alkanut kiinnittää enemmän huomiota.\nSitä jotenkin haluaa niin perhanasti olla itsenäinen omilla jaloilla seisova nainen, että toisinaan meinaa mennä asian kanssa jopa liiallisuuksiin. Kaikki on tehtävä itse, aina on jaksettava ja kaikkea pitää osata. Valitettavasti olen joutunut kohtaamaan kuluneella viikolla sen itseään hirmuisesti nyppivän faktan, että en sittenkään pysty ihan kaikkeen.\nOlen aina ollut se Tom boy, joka kyllä hoitaa kaiken ihan itsekseen olipa kyseessä sitten huonekalujen kasaaminen, seinien maalaaminen tai kukkasten osto itselleen. Ihan mitä vain – kyllä mä hoidan! Yleensä vauhtia näihin projekteihin haetaan vielä taustamusiikista, joka on jotain tyyliin Pussycat Dolls – I don’t need a man tai Selena Gomez – Me and my girls. Hah.\nNythän on homman nimi kuitenkin semmoinen, että mun viemärit on tukkeessa. Ajattelin näppäränä plikkana, että kyllä ne aukeaa kun kaadan sinne vähän kodinputkimiestä ja niin olisi päivä taas pelastettu! No ei auennut ensimmäisellä kerralla. Päätin kokeilla uudestaan ja antaa aineen vaikuttaa yön yli. Ei auttanut. Oli nöyrryttävä ja soitettava iskälle. Sieltä tuli kyllä hyvin selkeät ohjeet, miten putket pitäisi avata ja puhdistaa, mutta tuossapa tuo projekti edelleen nöpöttää vaiheessa. Ehkä ensimmäistä kertaa tuntuu nyt siltä, että olisi ihan kiva jos joku olisi tässä apukätenä. Jotenkin jo näen kauhukuvat silmissäni, kuinka koko kerrostalo lainehtii vähän huonosti kiinnitettyjen ruuvien ansiosta.\nToinen asia, joka on roikkunut tässä noin puolentoista vuoden ajan, on taulujen kiinnitys seinille. Muahan tämä ei juurikaan ole häirinnyt, että ne lojuu tuossa pöydällä/lattialla, toisin kuin äitiäni, joka aina mun sometusten lomassa kohdistaa tarkan sisustajan silmänsä näihin epäkohtiin. Nytpä hän on suunnitellutkin päivän Helsingissä, jolloin laitetaan kämppä kuntoon.\nVähän sama efekti kävi myös mun parvekekalusteiden kanssa alkusyksystä. Mulla ei yksinkertaisesti ollut aikaa tai mielenkiintoa ryhtyä sisustamaan parvekettani, joten käytännössä laahustin maman perässä (jolla onneksi muuten sattuu olemaan pettämätön sisustussilmä ja tyylitaju!) huonekaluliikkeessä luottokortin kanssa ja sanoin että ota mitä haluat. Nytpä onkin sitten ihana löhösohva parvekkeella, pari ruukkua, lyhtyjä ja puska. On muuten ihan mahtavaa hengata siellä, nyt kun on lämmittimet ja kaikki!\nVaikka tiedän, että voin aina kääntyä esimerkiksi juuri vanhempieni puoleen sormen mennessä suuhun, niin miksi ihmeessä se on silti niin vaikeaa? Miksi avun ottaminen vastaan on niin kauhean hankalaa? Mun on hirveän vaikea ottaa keneltäkään yhtään mitään vastaan, vaan mieluummin tarjoudun aina tekemään asiat itse. Ainakin haluan lähtökohtaisesti kokeilla, mihin omat taitoni riittävät, ennen kuin suostun myöntämään, että tarvitsen apua.\nNyt kun olen tehnyt tässä jonkin asteista itsetutkiskelua, olen tullut siihen tulokseen, että heikkouteni on olla niin hemmetin jääräpää tässä asiassa. Itsenäisyys on vahvuus tiettyyn pisteeseen saakka, mutta se voi ylimennessään kääntyä jopa itseään vastaan. Minulla on kuitenkin tapana oppia virheistäni ja olen päättänyt alkaa opettelemaan avun ottamista vastaan. Se ei tunnu millään asteella luonnolliselta ja joudun todellakin (ainakin näin alkuun) pakottamaan itseni siihen. Koska fakta on se, että minä en osaa, en pysty enkä voikaan olla hyvä kaikessa. Eikä minun tarvitse.\n4 kommenttia kirjoitukselle “EI tartte auttaa!!”\nSe on siksi niin vaikeaa kun sisäinen lapsesi huutaa itsepintaisesti edelleen että minä itte ja sinun oma sisäinen vastuullinen vanhempi ei osaa käsitellä tilannetta. Itsellä aivan sama ongelma ja monta muutakin😊 nimim. Tunnenko lukkoni?\nJääräpäisyys on sama kuin hallinnan menettämisen pelko. On OK sanoa,että joku toinen voi hoitaa tän paremmin.\nHei olen 15-vuotias tyttö ja mä päätän tänä keväänä peruskoulun ja tässä koulu vuosien aikana mulla on tullu huomatua se että jos mun pitäis hoitaa jouku koulu homma tai joku muu vastaava asia niin mulle tulee se että no kyllä mä hoidan tän asian ja en mä tarvi apua mutta sitten ku mä alan tekemään sitä asiaa/juttua yksin niin sit siinä huomaa sen että ei osaa tehdä sitä asiaa yksin vaan sit pitää turvautua toisen apuun kun mä koulussa teen tehtäviä ja tulee joku semmonen vaikea tehtävä niin mä en uskalla kysyä opettajalta apua ja sitten kun koulu loppuu ja päästään kotiin ja sit ku mä alan tekemään kotona läksyjä mitä tuli koulusta niin mun on vaikea kysyä mun vanhenemilta apua. Toivottavasti saat selvää mun kirjoituksesta🙂\nTosi hyvä postaus! Taitaa olla tyypillistä meille suomalaisille tämä ”ei tartte auttaa kyllä MINÄ ITE!” niin tilanteessa kuin tilanteessa! Eipä se perhe ja ne ystävät koskaan varmaan ajattele et ”tuo on heikko kun pyytää apua” mutta joku pirulainen meidän päässä kääntää asian tietysti meitä vastaan!


Uudet matkustussuositukset julkaistiin – THL: tautitapausten määrä noussut etenkin viime viikon aikana | Yle Uutiset | yle.fi\n17.9.2020 klo 09.00päivitetty 17.9.2020 klo 13.26\nSTM:n ja THL:n edustajat kertoivat tautitilanteesta ja matkustussuosituksista tiedotustilaisuudessa torstaina.\nTerveyden ja hyvinvoinnin laitos (THL) on julkaissut tänään uudet matkustussuositukset (siirryt toiseen palveluun). THL on päivittänyt liikennevalomallinsa, joka auttaa ihmisiä arvioimaan ulkomailla matkustamiseen liittyvää koronatartunnan riskiä.\nEsimerkiksi muissa Pohjoismaissa, lukuun ottamatta Tanskaa, Baltian maissa sekä Puolassa ja Saksassa tämän hetkinen riski tartunnalle ei ole merkittävästi korkeampi kuin Suomessa. Näihin maihin siis voi matkustaa ilman rajoituksia.\nSen sijaan korkeampi riski sairastua tällä hetkellä on valtaosassa Eurooppaa, kuten Iso-Britannia, Tanska, Ranska, Italia ja Espanja. Näistä maista Suomeen saapuville suositellaan 14 päivän omaehtoista karanteenia. Terveydenhuollon ammattilainen saattaa myös tarkistaa näistä maista Suomeen saapuvien terveydentilan.\nEuroopan ulkopuolisten maiden osalta Suomeen voi matkustaa ilman rajoituksia esimerkiksi Kanadasta ja Australiasta.\nSuomen pandemiatilanne on pahentunut viime viikkoina\n– Suomen tautitapausten määrä on erityisesti viime viikon aikana nousseet, tämä herättää huolestusta, THL:n ylilääkäri Taneli Puumalainen sanoo.\nTällä hetkellä todettuja tautitapauksia on todettu 8 750.\n– Tämän hetken ennakkotietojen mukaan siihen tulee tänään hieman yli 40 tapausta lisää.\nIlmaantuvuus 10,1 on selvästi aiempaa korkeampi, sillä kesällä ilmaantuvuus oli noin 2 tautipausta per 100 000 asukasta kahden viikon aikana. Tartuttavuusluku on tällä hetkellä 1,2.\nPuumalaisen mukaan tautitilastoissa näkyvät nyt yksittäiset ryppäät, joita on todettu eri puolilla Suomea viime aikoina. Päivittäisten tartuntatapausten määrä on 30–40 välillä.\nTautitapausten kasvu näkyy myös tehdyissä testeissä.\n– Kun pitkään noin 0,2 prosenttia, eli kaksi tuhannesta, otetusta näytteestä oli positiivinen, niin tällä hetkellä tuo luku on 0,5, eli viisi tuhannesta, Puumalainen kertoo.\nPuumalaisen mukaan tautitapaukset saadaan hyvin kiinni testauksella kansainvälisestikin.\nTällä hetkellä tautia sairastavat nuoret aikuiset.\n– Onneksi ikääntyneet sairastavat tällä hetkellä vähemmän ja tämä pitää sairaalahoidon tarpeen vähäisenä, Puumalainen sanoo.\n– Alueilla saattaa olla väestömäärään nähden paljonkin tapauksia ja tämä on muuttunut viime viikkojen aikana, sanoo johtaja Pasi Pohjola sosiaali- ja terveysministeriöstä (STM).\nMäärällisesti kuitenkin tautitapauksia todetaan yhä eniten Uudenmaan alueella.\nJoukkotartuntatapauksia syntyy nyt esimerkiksi opiskeluympyröissä, harrastuksissa, ravintoloissa ja yksityisissä tilaisuuksissa. Iso osa tartuntatautitapauksista on nyt kotimaisia tartuntalähteitä.\n– Ulkomailta tulleiden tartuntojen osuus on vähentynyt, Pohjola sanoo.\nMaskisuositus on voimassa lähes koko maassa\nTHL on päivittänyt myös maskisuosituksensa. Kasvomaskin käyttöä suositellaan toisten ihmisten suojaamiseksi niiden sairaanhoitopiirien alueella, joissa on esiintynyt koronatartuntoja kahden viime viikon aikana. THL:n ylläpitämää karttaa suosituksesta voi katsoa täältä (siirryt toiseen palveluun).\nMaailmanlaajuisesti tilanne on yhä huono\nMaailmanlaajuisesti koronaviruspandemia leviää edelleen, kertoo THL:n ylilääkäri Taneli Puumalainen. Hänen mukaansa Euroopan tautitilanne on alkusyksyn aikana mennyt huonompaan suuntaan.\nEsimerkiksi Espanja on kauttaaltaan korkean ilmaantuvuuden aluetta. Myös Ranskan tilanne on hankaloitunut. Sen sijaan Ruotsi on saavuttamassa parempaa tautitilannetta vaikean kevään ja kesän jälkeen. Ruotsissa kuitenkin taudin ilmaantuvuus on noin kolme kertaa suurempi kuin Suomessa.\nTanskassa on erityisen vaikea tautitilanne Kööpenhaminassa ja maassa on otettu käyttöön taas uusia rajoituksia, kuten ravintoloiden aukioloaikoja koskevia rajoituksia.\nNorjassa on useita merkittäviä tautiryppäitä erityisesti nuorten opiskelijoiden parissa.\nIslannin tautitilanne on sen sijaan parantunut.\nSiirtymäkauden liikennevalot tulevat voimaan 19.9.2020.\n– Raja-arvo 25 tarkoittaa sitä, että Islanti, Norja, puola, Ruotsi alittivat arvon, jolloin matkustaminen näihin maihin vapautuu, Taneli Puumalainen sanoo.\n– Tavoitteena on pitää Norjan, Ruotsin ja Suomen rajaliikenne auki, Puumalainen toteaa.\nKorjaus 17.9. kello 13.24: Siirtymäkauden liikennevalot -maailmankarttaan korjattu vihreäksi Ruoanda, kun aiemmin kartassa vihreänä oli Uganda.\nkoronavirusKotimaasosiaali- ja terveysministeriöTerveyden ja hyvinvoinnin laitostutkimuslaitoksetkansanterveysMinisterit, ministeriöt ja valtioneuvostoYleYle Areenaepidemiologia


USA - Havaiji | Matkafoorumi\nAloituspäivämäärä 26 Helmikuu 2011\nhavaiji tyynimeri usa yhdysvallat\nHavaijin kahdeksan pääsaarta ovat järjestyksessä kaakosta luoteeseen Havaiji (Big Island), Maui, Kahoolawe, Lanai, Molokai, Oahu, Kauai ja Niihau. Matkailu on Havaijin tärkein elinkeino, turisteja käy vuodessa seitsemän miljoonaa.\nOahulla sijaitsevat pääkaupunki Honolulu ja sotilastukikohta Pearl Harbor. 80 % Havaijin 1,3 miljoonasta asukkaasta asuu Oahulla. Oahu on myös lomakohteena merkittävin, toisena tulee Maui. Kauain saarella (kuva yllä, kuvaa klikkaamalla iso versio) on kuvattu mm. Jurassic Park -elokuvat. Lostia kuvattiin enimmäkseen Oahulla.\nHavaijin tunnetuin matkailukohde ja samalla yksi maailman tunnetuimmista rannoista on Waikiki, joka sijaitsee Oahun etelärannikolla.\nWaikiki Beach on paitsi hyvä uimaranta, myös hyvä paikka opetella surffaamaan. Mereneläviä ja koralleja voi ihailla sukellusveneestä ja purjeveneitä voi vuokrata.\nWaikiki on täynnä loistohotelleja, mutta löytyy sieltä pari hostelliakin. Polynesian Hostel Beach Clubissa sänkypaikan voi saada 16 eurosta ylöspäin.\nHavaijin ilmasto on miellyttävän lämmin ympäri vuoden. Honolulussa heinäkuun keskilämpötila on 28 astetta ja helmikuun 23 astetta. Joka saarella eteläosa on aurinkoista hiekkarantaa ja pohjoisosa sademetsiä, vesiputouksia ja valtavia aaltoja. Kesä ja syksy ovat kuivimmat, talvi kosteampi.\nHavaijin saaret ovat tuliperäisiä ja vuorille kannattaa tehdä retkiä. Hawaii Volcanoes National Park sijaitsee Big Islandilla ja Haleakala National Park Mauilla.\nHavaijin väestössä lukuisat eri kansallisuudet Polynesiasta, Aasiasta, Pohjois-Amerikasta ja Euroopasta ovat sekoittuneet voimakkaasti keskenään. Puhdasverisiä havaijilaisia ei juuri enää ole. Havaijilta on matkaa 3800 km Kaliforniaan ja 6100 km Japaniin. Havaiji on USA:n osavaltio vuodesta 1959 lähtien. Ylläolevassa kuvassa havaijilainen näyttelijä.\nHavaiji – Wikipedia\nHula - Wikipedia, the free encyclopedia\nJos ja kun teen joskus maailmanympärimatkan, Havaiji on ehdottomasti yksi välietapeista. Viestiketjussa Halpalennoilla maailman ympäri lensin Havaijin kautta maailman ympäri alle 1300 eurolla.\nOnko Havaiji amerikkalaisten Kanariansaaret?\nViimeksi muokattu 16 Syyskuu 2015\nMun mielestä on rumaa verrata Havaijia Kanariansaariin D Havaiji on ollu aina mun haavepaikka nro2. Ja että minua vielä ärsyttäisi enemmän, kaverini perheensä kanssa saapui juuri kotosuomeen lauantaina kahden viikon reissusta ja heidän kohteensa oli honolulu. Viikonloppuna pääsen kuulemaan hänen matkakertomuksiaan. Kuulemma oli halvempi vaihtoehto lähteä sinne, kuin se että he olisivat lähteny thaimaaseen pakettimatkalla.. Taitaa länteen siis olla halvempi matkustaa kuin itään ) Me like!\nMun mielestä on rumaa verrata Havaijia Kanariansaariin D\nMutta eikö Amerikassa kaikki ole suurempaa ja kauniimpaa, Kanariakin on Havaiji\nJotenkin kestäisin paremmin ne jenkki turistit kuin kanarian saarilla pörräävät suomalaiset, ruotsalaiset ja britit ) Vaikkakin voisin lähtee kanarian saarillekin tältä seisomalta... Sen verran rakastan aurinkoa, että sama se minkä hotellin allasalueella siitä nauttii\nHawaijis on vaan sitä jotain, ehkä tulen pettymään kun sinne joskus pääsen ja totean että siellä on kaikki liian suurta amerikan tapaan ja palaan takaisin kanarialle, kreikan saaristoille tai maltalle <3\nBBC/LP kirjoittaa Havaijista: Living in: Hawaii, How to choose a Hawaiian island, A perfect day in Honolulu, Lonely Planet's top 10 Hawaiian vistas.\nBlogi Havaijista: How To Live In Hawaii: A guide for new and future residents.\nVoin kyllä kokemuksesta sanoa että Havaiji on ihan mieletön paikka! Olin siis huhtikuussa Havaijilla perheen kanssa ja kivaa oli! Mentiin mm surffaus tunneille, snorklattiin ja käytiin Pearl Harbor:ssa. Suosittelen todellakin matkaa Havaijille. Ruuat on tosi hyviä ja aurinkoa ja lämpöä riittää!! Oltiin tuolla Oahussa, waikiki beachilla. Kierrettiin saarta bussilla ja otettiin tietysti paljon kuvia ja viedoita. Valaita ja delfiineitä näky myös!\nHelsinki - Honolulu meno-paluu vain 819 e KLM:llä, myyntiaika: 19/01-09/02/2012, matkustusaika: 19/01-15/06/2012


Hancock, Houghton County Memorial Airport\nBlackjack Ski Resort, Indianhead Mountain, Marquette Mountain, Norway Mountain, Pine Mountain, Ski Brule,katso lisää…\nMaailman sää> Pohjois-Amerikka >Yhdysvallat >MI >\tMount Ripley\nTuoreen kuukausiennusteen mukaan lauha länsivirtaus ja selvästi keskimääräistä lämpimämpi sää jatkuvat pitkälle helmikuuhun asti.\nTällä viikolla sää on Suomessa laajalti 8–9 astetta ajankohdan keskimääräisiä lukemia lämpimämpää. Tiistain vastaisena yönä ja tiistaina aamulla föhn-tuuli on tuonut Suomeen erittäin lämmintä ilmaa. Paikoin on päästy yli +9 asteeseen lännessä ja lounaassa.\nSyynä erikoisen lauhaan tammikuuhun on eteläisen ja osaksi keskisen Euroopan yllä oleva korkeapaine, joka työntää länsivirtauksen Keski-Euroopan yltä myös Suomen ylle. Tämä asetelma pitää sään lauhana käytännössä koko Euroopassa ja näyttää jatkuvan koko neljän viikon ennustejakson ajan.\n– Sitkeä ja vahva länsivirtaus tuo Atlantilta kosteaa ja lauhaa ilmaa. Korkeapaineita ei edes pääse syntymään läntiselle Venäjälle. Merkittävää muutosta ei siis ole tulossa, toteaa Forecan meteorologi Joanna Rinne.\nHuomattavaa on, että kuukausiennusteessa myös Venäjä hehkuu laajalti punaisena merkkinä selvästi keskimääräistä lämpimämmästä säästä. Ensi viikolla Venäjällä on paikoin jopa yli kymmenen astetta tavanomaista lämpimämpää. Yleensä idän korkeapaineet tuovat Suomeen talvisin kylmää ilmaa ja pakkasia, mutta nyt tällaista tilannetta ei ole näköpiirissä.\nVaikka kokonaiskuvaltaan sää jatkuu keskimääräistä lämpimämpänä, jatkuu se myös vaihtelevana eli välillä voi olla hieman kylmempiä jaksoja, ajoittain taas lauhaa.\n– Etelässä ei kuitenkaan edelleenkään ole pysyvän lumen merkkejä eikä edes alkavan talven merkkejä. Pitkiä pakkasjaksoja etelään ei ole näkyvissä, sanoo Joanna Rinne.\nTerminen talvi ei ole vielä alkanut etelässä eikä osassa länttä. Terminen talvi alkaa, kun vuorokauden keskilämpötilan katsotaan olevan pysyvästi nollan alapuolella. Pysyvä lumi puolestaan on tähän aikaan yleensä jo koko maassa. Nyt maa on lumeton etelässä sekä osassa länttä ja itääkin. Lapissa sen sijaan on paikoin tavallista enemmän lunta.\nLauhoja talvia on kuitenkin ollut viime vuosina muitakin. Esimerkiksi 2014–2015 terminen talvi jäi kokonaan tulematta Ahvenanmaalla. Vuonna 2016 terminen kevät puolestaan alkoi jo tammikuun lopussa etelärannikolla ja Ahvenanmaalla.\nMuun Euroopan osalta sää on tällä viikolla laajalti keskimääräistä lämpimämpää. Hieman tavanomaista kylmempää säätä on tällä viikolla osassa Espanjaa, missä on alkuviikolla riehunut voimakas Gloria-myrsky. Kolmelle seuraavalle viikolle koko Eurooppaan ennustetaan tavanomaista lämpimämpää.\nSateet yhä enimmäkseen vettä etelässä\nLauhan sään mukana tulee myös sateita. Tällä viikolla Suomen eteläosan sademäärät ovat melko keskimääräisiä, kun taas pohjoisessa sateita tulee tavanomaista enemmän. Tammikuun viimeinen ja helmikuun ensimmäinen viikko ovat puolestaan koko Suomessa keskimääräistä sateisempia.\n– Ainakin seuraavan kymmenen päivän jaksolla sateet tulevat etelässä edelleen enimmäkseen vetenä, vaikka välillä lunta voi hieman sadella. Pohjoisessa sateet ovat lunta ja maan keskiosassa olomuoto vaihtelee, sanoo Joanna Rinne.\nMuualla Euroopassa sää on tällä viikolla laajalti keskimääräistä kuivempaa. Gloria-myrsky näkyy kuitenkin tavanomaista runsaampina sateina Espanjan ja Ranskan Välimeren puoleisilla rannikoilla. Myös osassa Ruotsia ja Norjaa sateita tulee tavanomaista enemmän.\nEnsi viikolla eteläisen Euroopan korkeapaine on hieman tätä viikkoa etelämpänä. Sateet pääsevät näin myös keskiseen Eurooppaan, missä onkin ensi viikolla laajalti tavanomaista sateisempaa.\nPäivitetty 21.1. 05.01\nBig Powderhorn Mountain, Blackjack Ski Resort, Granite Peak Ski Area, Indianhead Mountain, Lutsen Mountains, Marquette Mountain, Norway Mountain, Pine Mountain, Ski Brule, Whitecap Mountain,katso lisää…


Puutarhayritysten lukumäärä putosi 2014 – vihannestuotanto kasvoi! – Puutarha-sanomat\n27.3.2015 kirjoittaja Jouko Tikkanen\nPuutarhatuotannon voimakas muutos jatkui vuonna 2014. Vaikka yritysten määrä väheni, niin puutarhatuotannon kokonaisala kasvoi edellisvuoteen verrattuna. Varsinkin vihannestuotanto avomaalta ja kasvihuoneista oli voimakkaassa kasvussa. Avomaavihanneksia tuotettiin 186 ja kasvihuonevihanneksia 83 miljoonaa kiloa.\nPorkkana on sadollisesti merkittävin vihannes, sen tuotantomäärä oli 74 000 tonnia.\nVuoden 2014 tilastossa on merkille pantavaa vihannesten tuotantomäärien kasvu.\n− Suomessa viljeltyjä kasviksia ei merkittävässä määrin viedä ulkomaille, joten lisääntynyt tuotanto kilpailee tuonnin kanssa. Suomalaiset ovat ehkä myös lisänneet kasvisten kulutusta, mutta siitä ei ole ajantasaista tietoa, aktuaari Anna-Kaisa Jaakkonen Luonnonvarakeskuksesta (Luke) pohtii.\nVaikka pinta-alallisesti tarhaherne oli merkittävin avomaavihannes, oli porkkana satomääräisesti tärkein. Viime vuonna porkkanaa tuotettiin ennätykselliset 74 miljoonaa kiloa. Myös ruokasipulin sato kipusi 26 miljoonaan kiloon. Kaiken kaikkiaan avomaanvihanneksia tuotettiin 186 miljoonaa kiloa.\nRuukkuvihannekset puhkaisivat sadan miljoonan rajan\nKasvihuonetuotannon tilastoinnin historian pisin yhtäjaksoinen kasvukäyrä löytyy ruukkuvihannesten tuotannosta. Vuonna 2014 tuotettiin jo 85 miljoonaa ruukkusalaattia. Kokonaistuotanto kohosi 108 miljoonaan ruukkuun.\n− Suuri osa ruukkusalaatista myydään ilman ruukkua, leikattuna ja pussitettuna. Ruukkusalaatin tuotanto on erittäin intensiivistä, joten tuotantoon tarvittiin vain 27 hehtaarin kasvihuoneala, Jaakkonen toteaa.\nTomaattia ja kasvihuonekurkkua tuotettiin selvästi edellisvuotta enemmän. Kasvihuonevihannesten kokonaistuotanto lisääntyi 4,5 miljoonalla kilolla 83 miljoonaan kiloon. Vaikka kasvihuoneyrittäjien lukumäärä jäi 565:een, kasvihuoneala kasvoi hiukan. Myös kasvihuonetuotannon puolella rakennemuutos on voimakasta.\nJuha Oksanen tuottaa friseesalaattia. Ruukkuvihannesten tuotantomäärä puhkaisi 100 miljoonan rajan.\nKesä- ja sipulikukat koristekasvituotannon selviytyjät\nKoristekasvien tuotannon hiipuminen on ollut tasaista. Selkein muutos on leikkokukkatuotannon supistumien. Viime vuonna leikkokukkien tuotantoala oli enää reilut neljä hehtaaria, kun kymmenen vuotta aikaisemmin leikkokukkia tuotettiin 39 hehtaarin kasvihuonealalla. Leikkokukkatuotantoa ovat omalta osaltaan korvanneet sipulikukat, joita hyödettiin viime vuonna 64 miljoonaa kappaletta. Tärkein on tulppaani, jonka määrä oli 59 miljoonaa kappaletta.\nKukkivien ruukkukasvien (10,5 miljoonaa ruukkua) ja kesäkukkien (39 miljoonaa ruukkua) määrä säilyi lähes ennallaan.\n− Tosin kesäkukkien tuotannossa on havaittavissa pientä hiipumista. Kesäkukkien tuotannon ennätysvuosi oli 2002, jolloin niitä tuotettiin 46 miljoonaa ruukkua, Jaakkonen kertoo.\nPuutarhatilastojen tiedot kerätään kerran vuodessa kaikilta puutarhatuotteita myyntiin viljeleviltä yrityksiltä verkkopalvelun ja puhelinhaastattelujen avulla. Loka−joulukuussa 2014 tehdyssä kyselyssä oli mukana kaikkiaan 3 946 yritystä.\nLopulliset tiedot puutarhatilastoista julkistetaan 28.4.2015, jolloin julkaistaan myös alueelliset tilastotaulukot ja tiedot kasvihuoneyritysten energiankulutuksesta 2014.\nPuutarhayrityksiä oli 3 543 vuonna 2014. Vähennystä edellisvuoteen 316 (-8 %)\nAvomaan tuotantoala oli vuonna 2012 16 052 hehtaaria (+2%) ja kasvihuoneala 388 hehtaaria (-1 %).\nPinta-alallisesti tärkeimmät avomaavihannekset olivat tarhaherne (3 060 ha), porkkana (1 652 ha) ja ruokasipuli (1 150 ha).\nAvomaavihannessato oli 186 miljoonaa kiloa, josta porkkanaa 74 miljoonaa kiloa.\nMarjoja tuotettiin 16 miljoonaa kiloa 5 794 hehtaarin alalla. Mansikan osuus oli 13 miljoonaa kiloa ja 3 298 hehtaaria.\nKasvihuonevihannestuotanto oli 83 miljoonaa kiloa, josta tomaattia oli 40 ja kurkkua 38 milj. kg.\nRuukkusalaattia tuotettiin uusi ennätys, 85 miljoonaa ruukkua. Kaiken kaikkiaan ruukkuvihannestuotanto oli 108 miljoonaa ruukkua.\nKoristekasvituotantoa oli kasvihuoneissa 127 hehtaarin alalla. Tästä leikkokukkien ja -vihreän osuus oli 4 hehtaaria.\nTilastoon liittyvät taulukot ja graafit löytyvät Puutarhatilastojen kotisivuilta.\nMerkinnät pakollisiksi myös pakkaamattomille elintarvikkeille


Gölisnäs - Uudenmaan virkistysalueyhdistys\nGölisnäsin ulkoilualueella voi nauttia kauniin kumpuilevasta metsämaisemasta, suojaisista merenlahdista ja rantakallioista. Paikassa on poikkeuksellisen hyvät palvelut: useita laitureita, tulentekopaikkoja, kaksi saunaa ja vieläpä majoitusmahdollisuus!\n14 hehtaaria, vesialue 4 hehtaaria\ninfotaulu, keittokatoksia, pysäköintipaikka, käymälöitä, uimalaitureita, kiinnityspoijuja, venelaitureita, soutuveneitä, lisäksi vuokrattavina: aittoja, mökkejä, kaksi saunaa\nKäänny Helsinki-Hanko-tieltä (nro 51) kohti Barösundia. Barösundin lossi vie Orslandetin saareen. Seuraa viittoja "Bjurs", joissa on Vantaan kaupungin vaakuna. Ennen Bjursin aluetta erkanee tie vasemmalle Gölisnäsiin.\nGölisnäs sijaitsee Inkoon Orslandetin saaren eteläkärjessä. Se on sekä monipuolinen retkisatama että maakravuille sopiva käyntikohde. Veneilijälle Gölisnäs tarjoaa suojaisen satamapaikan hieman sokkeloisen vesireitin päässä. Maitse tuleva kävijä saa puolestaan ajella viehättäviä rannikkoteitä ja kokea lossimatkan. Gölisnäsissä pääsee nauttimaan kauniista eteläsuomalaisesta saaristometsästä ja suojaisista lahdista. Alueen sisäiset pikku polut risteilevät kumpuilevassa maastossa. Pohjoisosan sisälahden, Göliglon rannalla on kivat rantakalliot, joilta voi vaikkapa onkia. Retkipäivän päätteeksi on vielä tilaisuus rentoutua saunan löylyissä, ja yön saapuessa vetääkin puoleensa jo vuokramökin mukava sänky.\nGölisnäs on saavutettavissa isollakin veneellä, sillä laiturin luona on parhaimmillaan 8 metriä vettä. Gölisnäsin palveluista ovat tervetulleita nauttimaan myös maitse tulevat. Hekin pääsevät pienelle merimatkalle – Barösundin lossilla. Muutaman minuutin kestävän lossimatkan jälkeen Barösundista perille Gölisnäsiin tuo n. 4 km pituinen hiekkatie.\nGölisnäsin päivittäistä toimintaa operoi Hyvinkään Pursiseura. Alue on avoin kaikille. Alueen käyttäminen ei edellytä majoittumista. Gölisnäsissä on pientä maksua vastaan mahdollisuus saunomiseen sekä yöpymiseen mökeissä, kesäkuukausina joka päivä, touko- ja syyskuussa viikonloppuisin. Majoitus on varattava etukäteen alueen valvojalta. Alueella voi myös telttailla (maasto on kallioista), ja telttapaikan osoittaa alueen valvoja. Veneilijöille on tarjolla laiturisähköä, myös soutuveneitä voi vuokrata.\nAlueelle menevä tie pidetään talvella suljettuna ensimmäisen pysäköintipaikan jälkeen.\nGölisnäsin palveluiden hinnat:\nIso aitta: 4 hlöä 45 €/vrk, lisähenkilöt 12 €/hlö/vrk (max. 6 henkeä)\nPikku-aitta: 12 €/vrk/hlö (max. 2 henkeä)\nSviitti: 4 hlöä 55 €/vrk, lisähenkilöt 12 €/hlö/vrk (max. 5 henkeä)\nKakkosmökki: 6 hlöä 80 €/vrk, lisähenkilöt 12 €/hlö/vrk (max. 12 henkeä)\nTilaussauna: 15 €/h\nYleinen sauna: 2 €/kerta\nLaiturisähkömaksu: 5 €/vrk\nLaiturimaksu: vapaaehtoinen, kävijän itse määrittelemä\nAlumiinisoutuvene: 5 €/h, 10 €/päivä\nMaksutavat: Käteismaksu, Mobilepay-sovellus ja korttimaksu.\nLisätietoja Gölisnäsin palveluihin liittyvistä asioista voi kysellä alueen valvojalta (p. 050 344 2411, käytössä 15.4.–30.9). Ryhmien retkistä Gölisnäsiin tulee tehdä ilmoitus valvojalle etukäteen.\nGölisnäsissä ei ole esteettömiä palveluita tai reittejä. Maastossa on jonkin verran korkeuseroja ja alueen polut ovat pääosin kapeita metsäpolkuja, jotka ovat paikoin juurakkoisia. Gölisnäsin laitureille on kuitenkin helppoa kiinnittyä, ja osa alueen palveluista on laitureilta kohtuullisen helposti saavutettavissa.


Ootteko huomanneet että sosiaalisen median käyttö vie tosi paljon aikaa, koukuttaa ja ei aina edes tee oloa niin hyväksi? Uskon, että olette huomanneet tämän asian ja monella varmasti täyttyy addiktion kriteerit netin käytön osalta. Itse käytän myös paljon sosiaalista mediaa sekä interbettiä yleensä ja en enää juurikaan lue edes ns. perinteistä mediaa. Viime viikkoina olen someillut huomattavasti vähemmän, en ole totaalikieltäytynyt, mutta päivän aikana ei ole välttämättä tullut kertaakaan katsoa facea, instaa tai mitään blogeja. En ole myöskään kirjoittanut omaa blogiani. Voin kertoa että tämä on tuntunut erittäin hyvältä ja voin lämpimästi suositella kaikille edes jonkin asteista some- ja nettitaukoa.\nÄlypuhelimet ovat tulleet jäädäkseen ja kuormittavat meitä koko ajan. Itse huomaan monesti tylsän hetken iskiessä alkavani selailla esim. facebookin feedejä ja monesti myös huomaan, että luen samoja juttuja jo kolmatta kertaa. Silloin tiedän, että nyt kännykän käyttö on mennyt liian pitkälle ja se tarvitsee laittaa vähäksi aikaa pois.\nYksi someajan ärsyttävistä ilmiöistä on zombie-kävelijät. On "hauska" näky kun ihmiset vaeltavat naama kiinni kännykässä kaduilla ja tietä ylittäessään, eivätkä näe ja kuule mitään. Joskus tulee jopa vaarallisia tilanteita kun ihminen ei katsoa katua ylittäessään tuleeko sieltä autoja. Joskus tähän itsekin syyllistyn mutta pidän tätä zombie-kävelyä niin luontaan työntävänä, että yritä itse muistaa pitää kännykän laukussa liikkuessani.\nPakenemmeko itsessämme jotakin kun haluamme suurkuluttaa somea? Pitäisikö siihen laittaa itselle rajoitin niin kuin teemme lastemmekin osalta?\nTeemme asioita automaattiohjaukselle koska haluamme paeta erilaisia olotiloja, jotka eivät tunnu niin kovin mukavalta. Pakenemme somen ihmeelliseen maahan tunteitamme, samoin kuin teemme sitä myös ruoan, viinan, tupakin, seksin ja huumeiden kanssa. Itseään pääsee monella keinoa pakoon näennäisesti, mutta elämä iskee useasti kovemmin takaisin jos pakenemme.\nMiten olemme lapsillemme läsnä jos emme sitä edes pysty olemaan itsellemme? Suurimmaksi osaksi kun lähdemme ulkoilemaan Oliverin kanssa, en ota puhelinta mukaan. Sitä niin helposti lapsen leikkiessä alkaa selailemaan facebookkia sun muuta yhtä tärkeää. Mielestäni lapsi ansaitsee päivän aikana läsnäolevaa aikaa paljon. Itselleni ei kasvattajana riitä, että olen läsnä fyysisesti vaan haluan kehittää vahvan tunnesiteen välillemme jo pienestä pitäen juuri läsnäolemalla ja kuuntelemalla. Valitettavasti se ei onnistu puhelinta ja tietokonetta näppäilemällä. Monet yrittää laittaa lapsille ipad ja pelikieltoja mutta mitä se auttaa, jos itse ei ole edes ruokapöydässä läsnä lapsille, vaan näprää puhelintaan koko ajan. Mitä kielto silloin auttaa? Pitäisikö itse näyttää ensiksi esimerkkiä ja sitten lapsi alkaisi mahdollisesti seurata sitä.\nSilmät kiiluu kun pääsee somettamaan kunnolla ;)\nSome ei ole itse saatanasta lähtöisin, siinä on hyvää muun muassa se, että voi itse valita mitä haluaa lukea ja seurata. Maailma on pullollaan tietoa eri asioista ja tämä aikakausi mahdollistaa sen, että voimme itse valita kiinnostuksen kohteemme, sekä sen, minkä asian opiskeluun ja pohdiskeluun käytämme aikamme. Joku voisi ajatella, että on sivistymätön jos ei seuraa päivän lehtiä. Joo, en seuraa mutta en pidä itseäni sivistymättömänä. Pystyn juttelemaan monista aiheista syvällisestikin ja jos en jostain asiasta tiedä, voin pyytää kaveria kertomaan asiasta johon hän on perehtynyt. Inspiroivat ihmisiltä ympärillä saa parasta ja oleellisinta tietoa monista asioista.\nTasapainoa ja kultaista keskitietä vaatii nämä nykyajan sudenkuopatkin. Netissä oleskelua ei kannatta bannata kokonaan vaan tiedostaa oma kulutus sen osalta. Meneekö välillä överiksi vai pysyykö sen käyttö hanskassa ihan jees?


Parhaat Kahvilat Ja Kahvilat Lontoossa (Lontoo) 2022\nParhaat kahvilat ja kahvilat Lontoossa\nLontoo on loistava paikka löytää uusi ja herkullinen kahvipaikka. Miksi?\nKoska jokainen askel, etenkin Lontoon keskustassa, vie sinut uuden kahvilan eteen. Kun olet varannut lippusi Lontooseen ja löytänyt majoituksesi Lontoossa, on nyt aika mennä herkulliselle kahvikupille.\nTässä on meidän suosittelumme.\nPeggy Porschen -kakut\nTämä tyylikäs kakku ja kahvila Lontoon sydämessä on loistava paikka kuumalle kupille, mutta myös täydelliselle Instagram-kuvaukselle. Kakkukaupan avasi vuonna 2003 palkittu kakkujen suunnittelija, joka on myös kirjailija Peggy Porschen yhdessä miehensä kanssa. Nykyään on vaikea päästä oven eteen, se on vain niin suosittu!\nTämä on ensimmäinen kreikkalainen kahvilaketju Lontoossa, jonka valikossa on viisi kahvia, ja jokainen niistä voidaan luoda useilla panimomenetelmillä, kuten Chemez, V60, Aeropress, sifoni ja jopa kuuma hiekka turkkilaisen tyylisen kahvin luomiseksi.\nTumma tapa kahvia\nLänsi-Lontoon Queens Park -puistossa sijaitsevasta kahvilapaikasta valmistetaan herkullista erikoiskahvia, ja sisätilat ovat upeita Nigerian tummasta Iroko-puusta ja paljaasta puukatosta.\nTämä kahvila on inspiroinut Australiassa ja Uudessa-Seelannissa sijaitsevasta kahvikulttuurista, ja se on itsenäisesti omistama espressobaari, joka sijaitsee kahdessa paikassa Lontoossa.\nHe tarjoilevat australialaistyyppistä kahvia sekä Uuden-Seelannin klassikoita täällä, ja väkijoukot leviävät tähän suosittuun kahvilaan Sohon sydämessä.\nBREKKIE: Aamiainen kahvilassa (Tammikuu 2022)


”Kiitän Jumalaa teidän avustanne”, sanoo entinen katulapsi Jonathan suomalaisille kummeilleen - Suomen Lähetysseura\nKummilasten taiteelliset lahjat yllättävät. Casa Hogarissa asuvat Robert esittelee tekemäänsä taulua.\nKymmenvuotiaana venezuelalainen Jonathan Eliezer Chirinos asui kadulla eikä käynyt lainkaan koulua. Hänen yksinhuoltajaäitinsä ei pystynyt huolehtimaan pojasta yhä syvemmälle köyhyyteen ja kaaokseen vajoavassa Venezuelasa.\nJonathanin äiti asuu edelleen erittäin köyhissä oloissa, mutta pojan tulevaisuus näyttää nyt valoisammalta, kiitos suomalaisten kummien.\nJonathan Eliezer Chirinos käy taidekoulua.\nNyt 18-vuotias Jonathan pääsi kahdeksan vuotta sitten asumaan Casa Hogariin lastenkotiin Valencian kaupungissa. Siellä asuu 19 iältään 2–18-vuotiasta kummilasta.\nPuutarha ja oma leipomo ovat auttaneet nuorisokotia selviytymään tilanteessa, jossa korona koettelee Venezuelaa ja ruuasta on yhä ankarampi pula. Suomalaiset kummit tukevat Casa Hogarin lapsia Lähetysseuran kautta, ja koti saa säännöllisesti ruokapaketteja Yhdysvalloista.\n”Suuret kiitokset suomalaisille kummeille tuestanne! Kiitän Jumalaa teidän avustanne ja siitä, että saan olla täällä. Toivon, että voisin tulevaisuudessa auttaa äitiäni”, Jonathan kertoo.\nCasa Hogarin pojat asuivat ennen lastenkotiin tuloa turvattomissa olosuhteissa tai kadulla. Monet heistä näkivät nälkää ja joutuivat kohtaamaan väkivaltaa, päihdeongelmia ja prostituutiota. Osa heistä oli valjastettu huumeiden salakuljettajiksi, ja joidenkin vanhemmat ovat vankilassa.\nUrheilu ja taide innostavat lapsia\nNuorisokodissa toimii oma, ulkopuolisen opettajan vetämä kuoro, jossa Jonathankin laulaa.\nJonathan on koulunsa tähtioppilaita ja käy vapaa-ajallaan taidekoulussa. Tulevaisuudessa lahjakas nuorukainen toivoo pääsevänsä opiskelemaan graafista suunnittelua, ja hänellä on koulumenestyksensä ansiosta hyvät mahdollisuudet saada stipendi opintoihinsa.\nKkoululaiset käyvät luterilaisen kirkon yhteydessä sijaitsevaa Toivon koulua. Vapaa-aikanaan heillä on mahdollisuus harrastaa urheilua, musiikkia, kuvataiteita ja opiskella kieliä sekä osallistua seurakunnan toimintaan.\nLahjoitetut uunit ovat iso apu\nSuomalaiset kummit tukevat Casa Hogaria Valencian kaupungissa. Kodin kuopus on vasta kaksivuotias.\nCasa Hogar on vehreän puutarhan ympäröimä iso talo, joka on maan tavan ja rikollisuuden vuoksi ympäröity korkealla aidalla. Pojat osallistuvat myös kykyjensä mukaan puutarhanhoitoon ja kodin oman leipomon toimintaan. Uunit nuorisokodille lahjoitti aikanaan Iisalmen seurakunta.\nTeksti ja kuva Katja Tynkkynen\nCasa Hogar, kirkollinen työ, kokonaisvaltainen lähetystyö, kummilapset, kummityö, Latinalainen Amerikka, tasa-arvo, Venezuela


Marin: Hallitus puoltaa maskisuositusta, etätyösuositus muuttuu alueelliseksi – THL valmistelee "liikennevalomallin" rajanylityspisteille - Suomenmaa.fi\nPääministeri Sanna Marin saapumassa torstain tiedotustilaisuuteen. (Kuva: Lehtikuva)\nRajanylityspisteillä tehdään lääkärin arvioon perustuvat viranomaispäätökset testeistä ja karanteeneista. Kunnat huolehtivat maskihankinnoista vähävaraisille.\nKatariina Lankinen; STT\t 13.8.2020 14:01 , muokattu 13.8.2020 19:16\nPääministeri Sanna Marinin (sd.) mukaan hallitus puoltaa THL:n suositusta kasvomaskien käyttämisestä joukkoliikenteessä ja muissa tilanteissa, joissa lähikontaktien välttäminen ei ole mahdollista.\nMarinin mukaan ihmiset hankkisivat maskinsa lähtökohtaisesti itse, mutta kunnat huolehtisivat siitä, että maskeja on saatavissa kaikkein haavoittuvimmissa asemissa oleville vähävaraisille ilmaiseksi.\nValtio korvaa Marinin mukaan kunnille maskihankinnat täysimääräisesti.\nMarin kertoi maskisuosituksesta tiedotustilaisuudessa hallituksen koronatilanteesta käymien neuvottelujen jälkeen.\nMarinin mukaan linjaukset karanteeneista ja koronavirustesteistä Suomen rajanylityspisteillä tehdään tartuntatautilain mukaisesti viranomaispäätöksinä, jotka perustuvat lääkärin arvioon.\n– Kyseessä ei ole poliitinen päätös eikä hallitus ole tällaista käsitellyt, Marin painotti.\nMarinin mukaan hallitus on pyytänyt Terveyden ja hyvinvoinnin laitosta valmistelemaan selkeän ja yksinkertaisen ohjeistuksen, niin sanotun liikennevalomallin siitä, millaiset toimenpiteet tulevat kyseeseen rajoilla.\nMallissa alueet luokiteltaisiin punaisiin, keltaisiin ja vihreisiin maihin. Punaisista maista saapuvat testataan laajasti ja määrätään viranomaispäätöksellä karanteeniin. Pakollinenkin testaus ja karanteeni voivat tulla näistä maista saapuvien kohdalla kyseeseen.\nKeltaisista maista saapuvia ohjeistetaan hakeutumaan omaehtoiseen karanteeniin. Vihreistä maista, joissa on alle 8 tautitapausta 100 000 asukasta kohden, saapuvilla ei ole tarvetta omaehtoiseen karanteeniin.\n– Myös näistä maista saapuvien ihmisten kohdalla viranomaisten tekemät karanteenipäätökset ovat mahdollisia, jos kyseessä on epäilty altistuminen koronavirukselle, Marin kuitenkin totesi.\nEtätyösuosituSTA sovelletaan Marinin mukaan jatkossa alueellisesti epidemiatilanteen mukaisesti.\nHallitus suosittelee, että Helsingin ja Uudenmaan, Varsinais-Suomen ja Länsi-Pohjan sairaanhoitopiirien alueilla siirrytään etätyöhön työntehtävien niin salliessa ja edistetään työjärjestelyjä, joilla vähennetään lähikontakteja työpaikoilla.\nSuositus koskee sekä julkisen että yksityisen sektorin työpaikkoja.\nHallitus toimii kuin Pontius Pilatus. Suosittaa, puoltaa ja siirtää ikävät päätökset virkakunnalle ja vastuun kansalaisille. Ei tätä maata twiiteillä eikä suosituksilla johdeta.


lindamanuella, kohteen Linda Manuella tekijä - Page 3 of 96\n17 tammi HERKULLISET JA TERVEELLISET SNACKSIT!\nPosted at 16:59h in oma elämä, Yleinen by lindamanuella 19 Comments\nKaupallinen yhteistyö: Rosten Siemenrapeat & Indieplace\nTerveellinen, tapas teemainen ilta ystävien kesken!\nMulla on tänäkin keväänä tavoitteena panostaa omaan hyvinvointiini ja tsekata hieman tarkemmin, mitä sinne suuhun tulee laitettua. Alkuvuosi on monille aikaa, kun rempataan taas kuntoon kokonaisuutta ja tehdään enemmän valintoja, jotka edistävät hyvinvointia. Vaikka itsekin kuulun näihin ihmisiin, en kuitenkaan ole koskaan itselleni ehdoton ja haluan myös nauttia näistäkin kuukausista ystävien tai perheen kesken ja syödä ruokaa, josta oikeasti nautin. Onneksi terveellisempi elämäntyyli ei suinkaan tarkoita kärsimystä tai kituuttamista, sillä terveellisiä herkkuja sekä reseptejä löytyy onneksi paljon. Elämästä nauttimisesta ei suinkaan tarvitse luopua, vaikka olisikin tarkempi ruokavaliosta.\nPäätin tammikuun kunniaksi järjestää illan, jossa nautitaan herkullisia, mutta terveellisiä sekä ravintorikkaita Siemenrapeat-tuotteiden siemennäkkileipiä sekä siemenlastuja tapas-tyylisesti. Nam!\nJos olet joskus maistanut Siemenrapeat siemennäkkileipiä, niin tiedät miten järkyttävän hyviä ne ovat! Siemenrapeat-tuotteet ovat super herkullisia, kotimaisia ja erittäin ravintorikkaita terveystuotteita, jotka sopivat koko perheelle. Siemenrapeat-tuotteet sopivat osaksi tasapainoista ja monipuolista ruokavaliota sekä ovat loistavia lisiä ruokavalioon terveiden elämäntapojen edistämisen tueksi. Olen itse aivan hulluna siemennäkkileipiin ja syön niitä usein aamu- tai välipalana ja päälle laitan usein esimerkiksi hummusta, tomaattia ja basilikaa.\nSiemennäkkileipiä on saatavilla kuusi herkullista makuvaihtoehtoa, joista kaksi on täysin gluteenittomia. Siemenlastut ovat herkullisia pikkupurtavia illanistujaisiin, leffailtoihin, välipalaksi, eväsretkelle jne. Nämä Siemenlastut olivat mulle täysin uusi tuttavuus ja niitä on saatavilla jopa neljä makuvaihtoehtoa, joista kolme on kaurapohjaisia ja yksi on maissipohjainen.\nMun ehdottomat lempparit ovat Kaura, Speltti & Merisuola, sekä Kaura & Chia-siemennäkkileipä, jonka ravintosisältöä on tutkittu laajasti. Kaura & Chia sisältää runsaasti tiamiinia, magnesiumia ja se on mm. hyvä raudan lähde.\nHelpot ja herkulliset tapakset ja snacksit iltaan\nJos sullakin on joulun jäljiltä menossa pieni ruokaremontti ja tavoite syödä paremmin sekä voida hyvin, mutta kuitenkin nauttia, niin kannattaa napata tää resepti ja idea talteen!\nTein ite maailman parasta guacamolea, johon tarvitset:\nruokalusikallinen crème fraîchea\ntuoretta basilikaa n. 5-10 lehteä\nGuacamolen laitoin kirsikkatomaattien sekä basilikan kanssa siemennäkkileipien päälle. Siemenlastut halusin tarjota tapasmaiseen tyyliin. Niiden täytteeksi laitoin pestoa, mozzarellaa sekä kirsikkatomaatteja. Ai että miten hyviä kaikki oli!\nOotko sä jo maistanut näitä? Kerro postauksen kommenteissa, millaiselle Siemenrapeat-tuotteelle olisi mielestäsi kysyntää? Voit voittaa Siemenrapeat-tuotepaketin! Nam!\nLinkki arvonnan sääntöihin: http://vlt.me/siemenrapeat_arvonta\n14 tammi HYVIÄ UUTISIA: EN JOUDU LEIKKAUKSEEN!\nPosted at 11:17h in Yleinen by lindamanuella 0 Comments\nEnsinnäkin hyvää uutta vuotta 2020 kaikille! Oon pitänyt pientä blogitaukoa, sillä päätin että annan itselleni hieman pidemmän hengähdystauon ja mahdollisuuden latautua kunnolla tähän vuoteen.\nVuosi on lähtenyt pikkuhiljaa kunnolla käyntiin ja nyt on taas sellainen fiilis, että täältä tullaan ja ideoita sekä energiaa riittää.\nSain eilen myös mun takareisi casen päätökseen ja voin huokaista helpotuksesta, sillä takareittäni ei tarvitse leikata. :) Käytiin lääkärin kanssa mun magneetti kuvat läpi ja niinkuin arveltiinkin, yksi lihas on vasemmasta takareidestäni revennyt, vetäytynyt ja surkastunut sen verran paljon, että voimatasot ovat sillä puolella olemattomat. Koska lihas, mikä repesi, on ikäänkuin kalvomainen, ei sitä kannata lähteä ompelemaan kiinni, koska on todennäköistä, että se repeäisi pian uudestaan.\nSaan kuitenkin alkaa nyt treenaamaan normaalisti ja mitään ei käytännössä ole kielletty, kunhan treeni tapahtuu progressiivisesti. Takareidessä on tapahtunut sen verran iso trauma, että isoin haaste on saada sinne taas aktiivisuutta ja aivoille signaalia, että sitä voi käyttää. Eli käytännössä takareiteen tarvitaan nyt paljon hermotusta sekä pakaroihin voimaa, jotta saan siitä taas toimivan pelin.\nOon tosi helpottunut, sillä pelkäsin, että joudun leikkaamaan reiden, jonka seurauksena viettäisin taas seuraavat 6kk puolikuntoisena. Tää elokuusta lähtien vietetty aika on ollut mulle henkisesti todella vaikeeta, koska liikkuminen on ollut vaikeaa ja en ole oikein tiennyt, mitä uskaltaa tehdä ja mitä ei. Nyt mun ei enää tarvitse pelätä, että takareiteni singahtaisi tämän enempää irti ja voin taas aloittaa treenaamisen huoletta. Niin ihanaa!\nToki on pakko myöntää, että oon niin kauan ollut ilman kunnon treenejä, että kuntoni tuntuu todella huonolta ja aloittaminen on aina sitä vaikeampaa, mitä pidempi tauko on ollut. Nyt pitää vain reipastua ja olla kiitollinen siitä, että saan taas liikkua ja keskittyä siihen, että pienin askelin mennään taas kohti parempaa oloa ja kuntoa.\nJuoksemaan en pysty vielä, sillä takareiteni hermotus ei toimi ja se ei ikäänkuin suostu vastaanottamaan käskyjä esimerkiksi juoksuaskelista, mutta pikkuhiljaa niitäkin alan treenaamaan ja kuulemma viimeistään keväällä pitäisi sekin taas luonnistua, kunhan jaksan treenata ja kuntouttaa takareittä. Sain lähetteen fyssarille, jonka kanssa pitäisi löytää oikeanlaiset liikkeet takareiden aktivointiin ja vahvistamiseen.\nOlen hokenut itselleni sellaista mantraa, että ”keep taking time for yourself until you are you again”. Välillä on ollut hieman hukassa oleva fiilis, sillä jokavuotisen talvi masennuksen lisäksi en ole pystynyt liikkumaan normaalisti ja se on vaikuttanut mun fiiliksiin ihan super paljon. Oon ollut välillä ihan äärettömän väsynyt ja mistään ei oikeen saa energiaa, kun liikkuminenkin on ollut osittain kiellettyä.\nAloitin tämän vuoksi viime perjantaina noin 5kk kestävän workshopin, jota vetää Elisa Kuuttila. Opettelemme joka perjantai hänen ohjeistuksillaan joogaa ja tarkoituksena on löytää jokaiselle oikeanlaiset rituaalit, joilla voi tukea omaa hyvinvointia ja löytää sitä kautta energiaa ja tasapainoa omaan jaksamiseen. Oon niin innoissani siitä, että en malta odottaa seuraavaa tuntia!! Saatiin myös kotiin muutamia välineitä, joiden kanssa voidaan harjoitella opittuja liikkeitä ja rituaaleja kotona.\nNyt vain hymyä pyllyyn ja kohti parempaa fiilistä sekä kuntoa. :)\n19 joulu KUINKA USEIN…\nPosted at 16:33h in Yleinen by lindamanuella 0 Comments\nTeet suursiivouksen kotona? Ähhh, pakko myöntää, että ihan liian harvoin. Olen enemmänkin se tyyppi, joka siivoaa joka päivä vähän, mutta harvemmin teen suursiivouksia. Kun asuin vielä yksin, siivosin todella usein ja tein suursiivouksia, mutta taidan olla hieman laiskistunut sen suhteen.\nKäyt ruokakaupassa? Taidan käydä kaupassa noin 2-3 x viikossa. Riippuu vähän. Nyt kun en enää treenaa niin systemaattisesti, en myöskään ole niin super tarkka ruokavaliosta. Tarkoitan sitä, että joka aamuisen puuron ja tietyn annoksen marjoja -sijaan voin hyvin syödä ja syönkin usein aamulla esimerkiksi leipää ja keksin helposti itselleni jotain syötävää, kun homma ei ole niin tarkkaa. Ennen piti kaikki olla tip top ja kävin kaupassa päivittäin.\nKotisi pääsee ihan räjähdyskuntoon? Yleensä sillon, jos ollaan molemmat kiireessä lähdetty jonnekkin juhliin ja aamulla woltattu ja possuiltu himassa, eikä jaksettu tehdä mitään. Vaatteita joka puolella, kaikki hujan hajan ja siihen päälle vielä kaikki darramättö sotkut. Hyi. :D\nSyöt noutoruokaa? Ennen en todellakaan, nykyään kun Woltista saa kaikenlaista niin aika helposti tulee tilattua sieltä lounasta tms. sieltä. Noutoruoka ei onneksi enää tarkoita automaattisesti epäterveellistä ruokaa, vaikka toki kotona tehty safka on aina parempi vaihtoehto.\nSyöt karkkia? Ennen olin ehdottomasti karkkien ystävä, nykyään pidän enemmän suolaisesta. Kuitenkin edelleen hyvä ruoka on mulle paras herkku ja syön harvoin suklaata, sipsejä, jätskiä tai karkkia.\nKäyt kampaajalla? Tällä hetkellä käyn ehkä 2-3 kk välein kampaajalla. Mulla on sen verran helppo väri päässä, että sitä ei tarvitse jatkuvasti päivitellä. Pieni freesaus aina 2-3 kk välein on kuitenkin kohdillaan ja kyllä sen sitten aina huomaa, kun alkaa olemaan jo epämukavuusalueella hiuksien kunto ja juurikasvu korvien kohdalla. :D Oon loppujenlopuksi todella laiska tällaisissa asioissa, mutta onneksi mun kampaaja usein huutelee mun perään, että nyt olis ehkä hyvä aika käydä penkissä pyörähtämässä.\nTarvitset omaa aikaa? Päivittäin. Mä tarvitsen todella paljon omaa aikaa, muuten meen helposti todella väsyneeksi, enkä saa mitään aikaan moneen päivään. Oon tästä aiheesta kirjoitellutkin paljon blogiin.\nHarrastat liikuntaa? Vähintään 3 x viikossa tulee tehtyä jotain. Muutaman kerran ratsastus ja sen lisäksi pyrin käymään salilla / kävelyllä ja joogassa.\nPanostat isommalla rahalla kauneuteen tai hyvinvointiin? Aika harvoin. Joskus saatan ostaa jotain kalliimpaa itselleni, mutta en todellakaan tee sitä usein. Saan toki työni puolesta paljon kalliita asioita tai kokemuksia, mutta eihän nekään ilmaiseksi ole tulleet, vaan on niidenkin eteen tehty pian 10 vuotta duunia. :)\nOstat uusia vaatteita? Riippuu siitä, onko mulla tulossa joku tilaisuus tms. johon tarvitsen jotain uutta. Arkivaatteita shoppailen suht harvoin. Sanoisin, että muutaman kerran kuukaudessa ostan jonkun vaatteen tarpeen mukaan. Käytän paljon PR-toimistoja ja lainaan tai pyydän heiltä, jos tulee joku tarve johonkin, esimerkiksi kuviin.\nKäyt puntarilla? Varmaan realistisesti kerran kuukaudessa käyn tsekkaamassa. Nyt en oo käynyt niinkään usein, koska en oo pystynyt edes treenaamaan tuon takareiden vuoksi, joten ihan turhaa seurata painoa. Käytän painon seuraamista muutenkin vain suuntaa antavana mittarina, jos haluan tähdätä johonkin tavoitteeseen.\nPohdit tulevaisuudensuunnitelmiasi opintoihin tai työhön liittyen? Melko usein, toiveena olisi edelleen suorittaa psykologian opintoja avoimessa ja ehkä joku kaunis päivä hakea yliopistoon. Kuitenkin mulla on tällä hetkellä myös niin hemmetin kiireinen arki, että pitäisi valita joko duunit (kokopäivätyötä vähentää) tai opiskelu, että pystyisin keskittymään ja panostamaan kunnolla.\nTunnet stressiä opinnoista tai töistä? Töistä suhteellisen usein. Musta tuntuu, että joko mulla on sen verran hiljaista, että alan panikoimaan tai sitten mulla on niin paljon töitä, että alan panikoimaan. :D Hah! Kuitenkin yrittäjyydessä riittää hommaa, eli tylsää ei koskaan ole.\nTunnet tyytyväisyyttä tämänhetkisestä työ- ja opiskelutilanteestasi? Melko usein. Koen olevani onnekas ja voin itse valita, mitä teen ja mitä en. Olen myös saanut todella mielenkiintoisen työtarjouksen, josta tulen varmaan kertomaan lisää, jos asiat etenevät toivotusti.\nNäet vanhempiasi? Äitiä ehkä kerran 2kk, sillä asumme kuitenkin todella kaukana toisistamme. Puhumme kuitenkin lähes päivittäin puhelimessa tai viesteillä. Veljiä yritän nähdä useammin, olen tänään menossa moikkaamaan veljiäni. :)\nNäet ystäviäsi? Sanoisin, että usein. Ystävät ovat mulle todella tärkeitä ja pyrin viikottain näkemään heitä. Tietenkin on ystäviä, jotka asuvat pidemmällä tai joilla on jo lapsia ja perhe, jolloin näkeminen ei ole aina niin helppoa ja aikataulut menevät päällekkäin.\nSanot läheisillesi, että rakastat heitä? Aika usein. Mut on kasvatettu perheessä, jossa olen oppinut kertomaan tunteistani hyvin avoimesti, niin hyvässä kuin pahassakin. :D Oon kuitenkin meistä ehkä rauhallisin, hehee.\nRiitelet pari- tai ystävyyssuhteessa? Toooodella harvoin. Saattaa tulla sellaisia 5 minuutin hetkiä, jolloin sanotaan asiasta hieman kiivaammin tai ilmaistaan oma mielipide, mutta se menee usein nopeasti ohi ja asia on sillä selvä. En koe sitä riitelyksi, mutta mun mielestä on hyvä sanoa asioista heti, jolloin ne eivät jää häiritsemään ja kasaannu, jonka seurauksena syntyy suurempia riitoja.\nVierailet isovanhempiesi luona? 2-3 kertaa vuodessa. Kesällä useammin ja talvella jouluisin pyrin käymään Merikarvialla, jossa isovanhempani asuvat. :)\nOlet erimieltä kumppanisi kanssa? Aika usein, ollaan tietyissä asioissa todella erimieltä asioista ja nähdään monet jutut todella eri näkökulmista, mutta se on vain hauskaa ja piristävää, kun saa hyvät keskustelut aikaiseksi. :D Olemme tämän vuoksi myös oppineet toisiltamme varmasti paljon uusia näkökulmia ja asioita. Molemmat ovat onneksi todella avoimia uusille asioille ja näkökulmille :)\nPosted at 19:59h in Yleinen by lindamanuella 2 Comments\nPosted at 17:34h in oma elämä, Yleinen by lindamanuella 0 Comments


North Casino arvostelu 2022 - Hyödynnä bonukset nyt!\nJos toiveena on päästä pelaamaan korkeatasoiselle nettikasinolle, josta löytyy monipuolinen pelivalikoima ja suuri tervetuliaistarjous, kannattaa suunnaksi ottaa North Casino! Kyseessä on suomenkielinen nettikasino, joka toivottaa pelaajansa tervetulleeksi tuhansien eurojen suuruisella talletusbonuksella! Bonusvalikoima ei suinkaan lopu siihen, vaan tarjolla on esimerkiksi lisää bonusrahaa, ilmaiskierroksia sekä 8-portainen VIP-ohjelma. Näiden bonusten avulla pääsee nauttimaan erittäin viihdyttävästä ja kattavasta pelivalikoimasta, joka koostuu muun muassa Quickspinin, Microgamingin ja Pragmatic Playn sloteista, pöytäpeleistä, jättipoteista, videpokerista ja live-peleistä. Rahansiirrot tälle Curaçaon lisenssin alaisuudessa operoivalle kasinolle hoituvat turvallisesti suomalaisille sopivien maksuvaihtoehtojen avulla! Lue kattava arvostelu ja pelaa pikimmiten!\nNorth Casino on panostanut mukavasti omaan bonusvalikoimaansa, mikä on tietenkin pelaajien näkövinkkelistä loistava uutinen! Bonuksia ja etuja löytyy kaikenlaisille pelaajille ja bonustyypeissäkin on mukavasti vaihtelua. Kasinon uusille pelaajille on luvassa viisiosainen tervetuliaistarjous, jossa on yhteensä lunastettavissa 300% 5 000 euroon asti oleva talletusbonus. Kasinon vakioasiakkaita odottaa puolestaan maanantain 100% 100 euroon asti olevat bonuspaketit, päivittäiset 25% match-bonukset sekä erilaiset ilmaiskierrostarjoukset. Uskollisimmat asiakkaat pääsevät puolestaan nautiskelemaan kasinon 8-osaisesta VIP-ohjelmasta. Sieltä on lunastettavissa muun muassa raha-palkkioita, ilmaispyöräytyksiä ja muita bonuksia, ilmaisia pelimerkkejä nopeampia kotiutusmahdollisuuksia.\n
Kierrätys ja bonusehdot
\nNäissä bonuksissa tulee tietenkin mukana erilaisia sääntöjä ja ehtoja, joiden avulla kyseinen casino pyrkii varmistamaan sen, etteivät pelaajat pääse kotiuttamaan voittoja ihan mielin määrin. Tervetuliaisbonukseen sisältyy esimerkiksi seuraavanlaisia ehtoja:\n1. Talletuksen minimitalletusvaatimus on 10 euroa, loppujen 25 euroa\nKolikkopelit kierrättävät 100-prosenttisesti\nMuiden bonusten ehdot pelaajat voivat lukea itse helposti North Casinon sivuilta jokaisen bonustarjouksen sisältä. VIP-ohjelmasta vielä sen verran, että kasinon asiakas ansaitsee pelaamisestaan pisteitä, joiden avulla hän etenee ohjelmassa ylöspäin. Näitä pisteitä voi myös vaihtaa ilmaiskierroksiksi tai käteiseksi. 10 euroa kolikkopeleissä ja 50 euroa muissa pelityypeissä oikeuttaa yhteen pisteeseen.\nTältä nettikasinolta löytyy paljon mukavaa pelattavaa jokaiseen makuun - paitsi vedonlyönnin ystäville. Valikoimista löytyvät esimerkiksi perinteiset kolikkopelit, jättipotit, Megaways-pelit, videopokeri, baccarat, pokeri, blackjack sekä live-pelit. Tästä monipuolisesta viihdepaketista vastaavat tutut ohjelmistotuottajat, kuten iSoftBet, Pragmatic Play, Microgaming sekä Quickspin. Kasinolla törmää esimerkiksi seuraaviin kolikkopeleihin: Mega Moolah, Spinions, Gates of Olympus, Sweet Bonanza, Wolf Gold, Fruit Party 2, Panda Fortune 2, Midas Coins, Sea of Riches, Chilli Heat Megaways, Battle for Cosmos, Jackpot Rango sekä Monopoly Live.\nKokemuksia North Casinosta\nMobiilikasino North Casino\nMaksuvaihtoehdot North Casino\nNorth Casino on sinivalkoisella teemalla varustettu uusi nettikasino, jonka parissa asioiminen on erittäin miellyttävä kokemus. Kasinon sivut ovat laadukkaat ja suomenkieliset, mikä tekee navigoimisesta erittäin helppoa. Kaiken oleellisen tiedon pariin löytää tuossa tuokiossa ja valikoista pääsee oikein helposti eri välilehdille. Tällä netticasinolla pelaaminen tapahtuu ihan perinteiseen tyyliin, joka tarkoittaa sitä, että rekisteröityminen on tarpeen.\nTällainen tervetuliaistarjous maistuu varmasti jokaiselle!\nTämän erinomaisen viihdekeitaan pariin pääsee niin tietokoneella, tabletilla kuin älypuhelimellakin! Mobiilikasino toimii muitta mutkitta selaimen välityksellä, jolloin puhelimen muistia ei tarvitse olla täyttämässä erilaisilla sovelluksilla. Itse mobiiliversio on myös ihan yhtä viihdyttävä pläjäys kuin täysversiokin, sillä tarjolla on esimerkiksi samat pelit ja bonukset! Kasino on myös hyvin optimoitu ja responsiivisuutta riittää yllin kyllin.\nNorth Casino on pullollaan erilaisia turvallisia ja nopeita maksuvaihtoehtoja, jotka sopivat erinomaisesti myös suomalaiseen makuun. Valitettavasti Trustlyn tapaisia pikapelaamisen mahdollistajia ei löydy, mutta paljon muita loistavia talletus- ja kotiutusmenetelmiä kyllä löytyy. Rahansiirrot onnistuvat esimerkiksi näillä maksutavoilla:\nPankki- ja luottokortit: Visa, Mastercard, Maestro\nE-lompakot: Skrill, Neteller\nMuut: Klarna, Paysafecard\nNorth Casinon minimitalletus on 10 euroa ja maksimi puolestaan 4 000 euroa. Kotiutuksissa miniminä toimii 100 euroa ja maksimina sen sijaan 5 000 euroa. Kaikki talletukset ja kotiutukset ovat kuluttomia, mutta kotiutuksiin sisältyy 1-2 päivän mittainen käsittelyaika.\nNorth Casino ei jätä asiakkaitaan pulaan, jos heille sattuisi tulemaan pelaamisen aikana jokin ongelma vastaan, tai jos heillä herää muuten vain jotain kysyttävää. Tämän nettikasinon asiakaspalvelu on tavoitettavissa 24/7 niin live chatin kuin sähköpostinkin ([email protected]) välityksellä. Valitettavasti apua ei ole saatavilla suomeksi, mikä on tietenkin suomalaiselle pelaajalle jonkinlainen harmin paikka. Sivuilta löytyy kuitenkin kattava suomenkielinen UKK-palsta, jossa käsitellään esimerkiksi pelitilin luomista, pelivalikoimaa, bonuksia sekä yksityisyyttä.\nPelasipa sitten North Casinolla tai millä tahansa muulla netticasinolla, on äärimmäisen tärkeää muistaa pelata vastuullisesti. Käytännössä tämä tarkoittaa sitä, että rahapeleihin ei panosta enempää rahaa kuin oikeasti olisi varaa menettää. Samalla pelaamiseen tulee suhtautua rennolla otteella, eikä sillä kuulu esimerkiksi koittaa elättää itseään. Kasinopelit ovat parhaimmillaan hyvää viihdettä, mutta valitettavasti joillekin ne voivat aiheuttaa riippuvuutta. Jos riippuvuuden oireita alkaa ilmenemään, kannattaa apua hakea esimerkiksi Peluuri -sivustolta.\nUKK – North Casino\n🇫🇮 Onko North Casino käytettävissä suomeksi?\n📱 Onko North Casinolla käytössään mobiilikasino?\nTervetuliaistarjous on 5-osainen talletusbonus, joka on suuruudeltaan 300% 5 000 euroon asti.\nYleisesti bonuksissa on 30x kierrätysehto, ellei toisin mainita. Tervetulobonukseen sisältyy kuitenkin 60-kertainen kierrätysvaatimus.\n🤔 Onko North Casino turvallinen?\nTodellakin! Kyseessä on erittäin laadukas ja asiansa mallikkaasti hoitava nettikasino, jonka toimintaa valvovat todella arvostetut ja luotettavat peliviranomaiset.\nUusimmatkasinot.com » Arvostelu » North Casino


SÄVYTTÄVÄ PÄIVÄVOIDE | Ellit keskustelu\nViestiketju osiossa 'Sensuelli' , käynnistäjänä PLS AUTTAKAA!, 23.02.2006.\nHei, yritetäänpä uudestaan kun alempana kirjoitamani kysymys sävyllisestä päivävoiteesta ei tuottanut tulosta. Niin, meillä pieniä lapsia ja haluaisin olla kuitenkin päivisin jokseenkin naisen näköinen. Meikkivoidetta en endi joka päivä laittamaan niin ajattelin, että sävyllinen päivävoide tekisi kivan piristyksen kasvoille. Nivean tuota on tuubissa tosi tumma ja tänään sitä laitoin. Kuvittelin, että se levittyisi helpommin mutta tuntui värivoimaiselta. Hieroin kuintenkin käsiini ja levitin kuten päivävoiteen. Täytyisikö sitä levittää paremmin kun en oikein tiedä näenkö hippusen kirjavuutta nyt kasvoillani. Jos joku viitsisi opastaa tumpeloa niin kiva olisi.\nEi laiteta sitä sävytysainetta kätöselle vaan alle tavallinen päivävoide, jonka annat imeytyä ja sen päälle putelista sormilla sävytetty päivävoide. Näin minä olen aina tehnyt. en tiedä millainen Nivean tuote on, mutta en ole vielä tavannut sävyttävää päivävoidetta, joka olisi hyvä ilman alle pistettävää kosteusvoidetta. Sävyttävä päivävoide tarkoittaa ohuempaa ja vähemmän väripigmenttiä sisältävää voidetta ja kokeilemalla voit sitten itse todeta, mikä on paras tapa.\nOlen käyttänyt ACON sävyttävää voidetta, mutta senkin alle tavallista kosteusvoidetta. Widmerillä on myös samantyyppinen valmiste ja monilla nk kalliilla merkeillä. Mulla on käytössä Elizabeth Ardenin Illumination-sävyttävä voide ja sama juttu - laitan alle tavallisen voiteen.\nJos laitat värin kämmeniin, niin tuhlaat sitä kamaa ihan suotta.


Niinistö nimesi neuvonantajiaan - MTVuutiset.fi\nNiinistö nimesi neuvonantajiaan\nSauli Niinistö kertoi tänään, keitä hänen kabinettiinsa tulee.\nJulkaistu 22.02.2012 18:41 (Päivitetty 03.03.2012 06:11 )\nUlkoministeriön poliittisen osaston päällikkö Teemu Tanner siirtyy presidentti Sauli Niinistön kansliapäälliköksi. Tanner nimitetään presidentin esittelyssä perjantaina. Hän aloittaa tehtävässä 1. huhtikuuta.\nTanner on ollut ulkoministeriön palveluksessa vuodesta 1985. Hän on muun muassa työskennellyt ulkoministeriön Afrikan ja Lähi-idän osaston päällikkönä ja toiminut Suomen edustajana EU:n poliittisessa ja turvallisuuskomiteassa. Hänellä on ulkomaanedustustokokemusta myös Washingtonista, Pariisista ja Soulista.\n— Teemu Tanner on ulkopolitiikan kova ammattilainen ja tämä oli merkittävin valintakriteeri tehtävään, Niinistö totesi.\nPresidentin ulkopoliittiseksi neuvonantajaksi tulee ulkoministeriön Mikko Hautala, joka parhaillaan työskentelee ministerinä Suomen Moskovan suurlähetystössä. Oikeudelliseksi neuvonantajaksi tulee sisäministeriön kansainvälisten asioiden yksikön ylijohtaja Minna Hulkkonen ja viestintäpäälliköksi ulkoministeriön viestintäjohtaja Veera Heinonen.\nNiinistön kampanjassa erityisavustajana toiminut Mikko Kortelainen tulee erityisavustajaksi kabinettiin.\nTanner iloitsee tehtävästään\nTanner kertoo ottavansa tehtävän vastaan tyytyväisin mielin.\n— Tämä oli toki yllätys, mutta myönteinen sellainen, hän sanoi.\nTanner kertoi, että hän sai kuulla ensimmäisen kerran uudesta työtarjouksesta pari viikkoa sitten. Vastausta ei tarvinnut kauan miettiä.\n— Tehtävä on ilman muuta kiinnostava.\nTanner kertoi, ettei ole ollut paljon tekemisissä tulevan päämiehensä kanssa, mutta tuntee hänet kyllä jo vuosikymmenien takaa. Ensimmäinen tapaaminen oli 1990-luvun alussa, kun Tanner oli työssä Suomen lähetystössä Ranskassa, ja Niinistö johti siellä vierailevaa eduskunnan valtuuskuntaa.